Portal Plima - O/sjećanje i Pro/padanje - ogled o Nietzscheu\nO/sjećanje i Pro/padanje - ogled o Nietzscheu\nNiče je izgubio bitku sa realnošću, postao je lud. Možda je samo izažao iz pećine, poput Zaratustre, i ugledao ranojutarnje sunce u kome je prepoznao izvornost života. Okrenuo se i odbacio ono što ga je vuklo nazad, sve nasleđeno i nametnuto slojevima istorijskih naslaga. Pred dane sloma, slao je pisma svakodnevno, potpisivao se raznim istorijskim imenima. Žorž Bataj svedoči da je Niče početkom januara 1889. sišao sa uma. ,,Na trgu Karla Alberta u Torinu, obesio se, jecajući, o vrat jednom pretučenom konju, a zatim se srušio; došavši k sebi poverovao je u to da je Dionis ili Raspeti.’’ Godinu dana pre tog odlučujućeg događaja, u pismu odanom prijatelju Francu Overbeku, napisaće: ,,Ovo strašno desetljeće koje imam za sobom dalo mi je obilno okusiti što znači samoća, osamljenost sve do tog stupnja: osamljenost i nezaštićenost patnika koji nema sredstava ni za to da bi se očuvao, da bi se »obranio«.’’\nNičeovo ludilo proishodi, misle pojedini filozofi, iz suštine njegove filozofije, koja je suštinski zastrta pesimizmom i neizlečivim nihilizmom. Ali, nije li to život, naime nismo li na svetu predodređeni na patnju i bol? Svetu se pre-dajemo kroz patnju. Radost nikada ne može čoveka tako duboko obeležiti, kako to čini iskustvo bola i rascepa u odnosu na sve-t. Ne postoji istinski srećan život jer je čovek opterećen teretom sveta pred kojim je osuđen na apriornu krivicu svesti o prolaznom. Čovek je nesrećan, ne zato što zanemaruje sreću ili pozitivne stvari oko sebe, već zato što izbegava patnju koja mu je prirodno predoređena. U pre-puštanju patnji događa se sebeuzdizanje prema ravnodušnosti. Ono strašno što čoveka uznemiruje, kaže Niče, nije visina, već pad kada se dole spušta pogled, a ruka grabi prema gore. Taj bezdan, u kome se čoveku ocrtava ljudskost, trajno je određujuće nespokojstvo od koga srce hvata vrtoglavica života. Jer, pita se Niče, čemu život kad živeti znači sam sebe sagoreti, a ipak se nimalo ne zagrejati.\nNiče je mislio nihilizam kroz pojam krize, dejstvujući u ime prevrednovanja postojećih vrednosti, mislio je na taj način kako bi se uzdigao čovek u odnosu na sebe samog, ne u odnosu prema nekom Apsolutu ili besmrtnom idealu. U stalnoj krizi nastupa aktivni nihilizam koji potire sve vrednosti održane u životu još jedino posredstvom nihilizma. Niče odbacuje vrednosti u ime zemaljskog, životnog života u kome čovek raste, postaje jači i slobodniji, ili gubi, jednostavno nestaje. Ishodište je odstraniti sve naslage nihilizma, kako bi zasjao život u svim dimenzijama, kako bi se ukazalo lice čoveka skrivenog iza maske – lice Natčoveka. Taj nadmoćni čovek oponira svakom kontinuitetu, on shvata da je čovekova odlikovnost patnja i bes-misao, što se može uočiti i Ničeovim uviđajem da je ,,i kod Dioniza i kod Krista, stvar u mučeništvu, u trpljenju. No to isto (mučeništvo) ima drukčiji smisao. Sâm život, njegova vječna plodnost i povratak, uvjetuje jad, razaranje i volju za uništenje’’. Čovek je vekovima patio kao čovek jer nije bio dovoljno hrabar da postane Natčovek, naime čovek okrenut ka svojoj čovečnosti. Nadmoćan čovek mora shvatiti da njegova posebnost i snaga nisu u tome da podnosi život, ,,već, naprotiv, isprezati, oslobađati, davati slobodu onome što živi. To nije opterećivanje života težinom vrhunskih, čak junačkih vrednosti, već stvaranje novih vrednosti koje će biti vrednosti života, koje će život učiniti lakim ili potvrdnim’’. Ne naziremo li ovde, u ovim Delezovim rečima, zahtev za redefinisanje egzistencijalizma kao osnove Ničeove filozofije, naime potrebu da se pitamo o egzistenciji u njenoj suštini, koja trajno neutemeljena u mišljenje čoveka otvara, time i ograničava, život jedino romantičnim, idealizovanim shvatanjima? Niče uzima Šopenhauera za učitelja upravo zato što mu se u njegovoj filozofiji izdvaja pitanje nad pitanjima - ima li život smisla? Egzistencijalizam u pitanju o egzistenciji pita o pitanju smrtnosti. Filozof ima potrebu da odgovori na pitanje zato što egzistencijalistički zadobija svest o teretu teskobe koji mu nagoveštava i potvrđuje činjenicu čovekove konačnosti i pada u onostrano. Filozof zato u sebe utemeljuje bol, sa bolom stvara i opstaje.\nČovek se opire moralnosti koja uslovljava esenciju njegovog bića, tako da nasilno zanemaruje volju. Niče uviđa da svi duboki ljudi shvataju da se moralnost opire našoj svesnoj volji. On misli da filozof ,,treba da najdublje saučestvuje sa opštom boli: kao što svaki od starih grčkih filozofa izražava neku nuždu, i tu, u pukotini, postavlja svoj sistem.’’ Pukotina modernog doba jeste bol filozofa. Ali u toj opštoj boli filozof teži ka uzvišenom. Ono posebno i veličanstveno, za čoveka esencijalno, nastaje i op-staje u bolu svetskog nereda. Ludilo je bljesak misli. Niče se prepušta tom bljesku, on traži od drugih da ga samo puste da u grob siđe kao časni paganin. Kao učenik filozofa Dionisa, izjavljuje Niče, pre bih još voleo da budem satir nego svetac. Izuzetne prilike civilizacije nastale su iz loma, bola i nezadovoljstva. Svi veliki ljudi pre su bili grešnici, nego li sveci. ,,Ne sumnja, već izvesnost je ono što tera u ludilo. Ali, da bi se tako osećalo, mora se biti dubok, ponor, filozof...’’ Poput Zaratustre, koji nagovešatava novi dan svanuća, preporođen čovek Ničeove perspektive razara postojeće u slavu nadolazećeg, budućeg života. Novi čovek po-čovečuje stvarnost kako bi se oslobodio sveta lažnih slika, ideala i vrednosti. Takav čovek ono bitno, koje se temelji u tome da jesmo, shvata u heraklitovskom smislu promene, stalnog pokreta i evolucije, stalne nestabilnosti i nespokojstva, patnje i bola. Ničeova filozofija tako ne može biti tumačena ,, nijednom od uobičajenih etiketa poput idealizma, realizma, ili čak egzistencijalizma. Povremeno je svoju filozofiju nazivao nihilizmom...’’, tim nezvanim gostom ljudske civilizacije.\nMi se, prema Hajdegeru, sa Ničeom moramo sučeliti, što znači moramo biti spremni da se okrenemo ka suštini njegovog mišljenja. Sučeliti se podrazumeva raskrivati skriveno i izaći u sve-t. Otvoriti se prema nepoznatom, upoznati zagonetno. Ničeovo egzistencijalno pitanje zahvata ponor čovekove teskobnosti u kome se nazire pro-pad univerzalne i konačne Istine. Propast nasleđenih vrednosti, metafizike, čoveka jednoznačnog karaktera. Mišljenje je svojstveno čoveku u njegovoj mnogoznačnosti koja zahteva prevazilaženje osvojenog horizonta. Sučeliti se sa Ničeom, naposletku, znači shvatiti njegovo ludilo kao simptom civilizacije koja se prepušta izvanvremenskom, kako bi zadobila nad-moć nad vremenskim. Shvatiti, ujedno, da nema civilizacije bez užasa, da nema iskre čovečnog bez užasa ništine. Čovečanstvo se, piše Niče, ,,razvija samo zahvaljujući poštovanju prema retkom, velikom. Čak i ono što se samo zamišlja kao retko, veliko, na primer čudo, ima takvo dejstvo. Užasavanje je najbolja strana čovečanstva’’.\nMartin Hajdeger u svojoj interpretaciji Ničea ukazuje na problematičnost pitanja metafizike i nihilizma. Ničeova filozofija sadrži pet temeljnih pojmova - „volja za moć", „nihilizam", „večno vraćanje istog", „natčovek" i „pravednost" – i svi oni, piše Hajdeger u studiji Niče, odgovaraju petostruko raščlanjenoj suštini metafizike. Svaki pojam Ničeove filozofije ujedno zapada u metafizičko razmatranje bivstvovanja bivstvujućeg, rečju Hajdegerove filozofije zasnovane na ontološkoj diferenciji. ,,Ničeovo mišljenje pokorava se skrivenom jedinstvu metafizike, čiji osnovni stav on mora otkriti, zauzeti i obnoviti tako što nijednom od tih pet osnovnih izraza neće dati isključivo prvenstvo glavnog naslova koji bi jedini vodio artikulaciju njegovih misli. Ničeovo mišljenje istrajava u unutrašnjem kretanju istine, jer on uvek u pratnji svakog osnovnog izraza sagledava celinu i opaža harmoniju svih tih izraza. Taj suštinski nemir njegovog mišljenja svedoči da Niče odoleva najvećoj opasnosti koja preti jednom misliocu: opasnost da on napusti mesto koje mu je prvobitno dodeljeno radi određivanja njegovog osnovnog stava, i da sebe učini razumljivim na osnovu onog što mu je strano i što je daleko od njega. Ako stranci žele njegovo delo da prikriju stranim formulama, neka to čine za svoju dušu.’’ Upkos svemu, čak i u želji da se prevlada metafizika kao nasleđe, Niče ovim pojmovnim kategorijama ulazi u temeljno pitanje o suštini same metafizike, koja nije uslovljena voljom za moć, već petorostrukom pojmovnom određenošću. Volja za moć, misli Hajdeger, potire apsolutnu subjektivnost kao princip, ali se nameće kao jedno od određujućih metafizičkih pitanja. Potrebno je odgovoriti, piše Hajdeger, na dva važna pitanja. ,,Zašto misao o vrednosti, zajedno s mišlju o volji za moć, postaje dominantna u metafizici? Kako i zašto metafizika postaje metafizika volje za moć?’’\nIstorija filozofije mislila se u horizontu vrednosti, i preokrenutost platonističke koncepcije metafizike, koju sledi Niče, ne događa se na praktičnom nivou razračunavanja sa nasleđenim vrednostima. Niče prevladava postojeće vrednosti dodeljujući im novo mesto, na čijim se temeljima iznova propituju pojmovi bivstvovanja, svrhe i istine. Metafizika volje za moć ,,ne iscrpljuje se u tome da se nove vrednosti postave nasuprot dosadašnjim vrednostima. Sve što se dosad u metafizici mislilo i reklo o celini bivstvujućeg kao takvog ona pušta da se pojavi u svetlosti misli o vrednosti. Jer čak i suština istorije određena je na nov način metafizikom volje za moć, što saznajemo iz Ničeove doktrine o večnom vraćanju istog i njene najunutrašnjije veze s voljom za moć. Svaka forma istoriografije uvek je samo posledica već postavljene definicije suštine istorije kao takve’’. Uprkos tome što je svestan da se njegovoj misli o metafizici koja je u prošlosti zaboravila vrednosti, ne uključujući ih u razmatranje, može prigovoriti isključivost ili apsolutno stanovište, Hajdeger Ničea vidi kao poslednjeg metafizičara koji nastoji pojmovima bivstvovanja i istine pridodati do tada nepoznate vrednosti oličene u volji za moć. Vrednosti imaju svoj temelj i svoju nužnost u volji za moć, koja se ima tumačiti u metafizičkom smislu prevrednovanja, ili drugačijeg imenovanja, pojmova poput bivstvovanja ili istine.\nNičeov poznat anti-moralistički stav dolazi otuda što on moral uzdiže na apstrakni nivo u kome se ostvaruje prevrednovanje onog percipiranog kao čulnog u nadčulno, rečju metafizičko poimanje morala. Takav vid morala sadrži u sebi vrednosti koje čoveka određuju kao etičko biće u potrazi za istinom. Čovek nikada ne spoznaje istinu, on izbegava misao jer beži od težine pitanja, on je u stalnoj potrazi za istinom, u stalnom zaokretu ka spoznaji bivstvovanja i svrhe. Ničeov natčovek sledi taj apstraktni moral spoznatljivosti jer se on, natčovek, pojavljuje u novom čovečanstvu kao biće koje hoće bivstvovanje bivstvujućeg kao volju za moć.\nU tekstu Ničeove reči: Bog je mrtav Hajdeger polazi od uverenja da Niče zapadnu istoriju tumači metafizički, i to kao uspon i razvoj nihilizma. Niče pokušava da bivstovanje bivstvujućeg predstavi kao osvojenu vrednost, da ga smesti u polje nove realnosti natčoveka i tako otvori za nas skrivene puteve. Poput seljaka koji krči njivu u kojoj će zasaditi plodove, Niče svojom filozofijom mnogoznačnosti ukazuje na brojne neprokrčene poljske puteve. ,,Setvi prethodi oranje. Treba iskrčiti polje koje je zbog neizbežne prevlasti tla metafizike moralo da ostane nepoznato. Treba to polje najpre naslutiti, zatim pronaći, a onda obraditi.’’ Te nove puteve koje otvara Niče, na tragu usuda nihilizma koji zastire zapadnu civilizaciju, prokrčuje gromoglasna misao o smrti Boga. Reč je o Ničeovoj metafizičkoj završnici, svojevrsnom pečatu koji je nasleđenom dao legitimitet, budući da su se te reči, potencira Hajdeger, u metafizički određenoj istoriji zapada sve vreme tiho izgovarale. Uprkos tome što Niče svojim stavom odbacuje svet Apsoluta koji diktira sve i upravlja čovekom, što time odbacuje platonistički nasleđenu metafiziku, on ipak ostaje u ravni metafizičkog pitanja jer njegova misao naznačuje dovršenje metafizike, ne i njen kraj. Nastupajući protiv metafizike, bavimo se metafizikom i onim skrivenim što se dešava kao metafizika. Odgovor na pitanje o smrti Boga, u novoj epohi u kojoj je Apsolut mrtav i sahranjen, povezan je sa pitanjem o nihilizmu i njegovim suštinskim određenjem. Odgovor pretpostavlja pitanje, kao što pitanje naznačuje odgovor.\nNihilizam je prema Hajdegeru shvaćen u heraklitovskom smislu promene, on je ,,istorijsko kretanje, a nije nekakvo shvatanje, nekakvo učenje koje neko zastupa. Nihilizam pokreće istoriju na način jedva saznatog temeljnog procesa unutar sudbine zapadnih naroda’’. Nihilizam je u stalnom kretanju, on proizvodi potrese civilizacije pa se čak i hrišćanstvo, prema Hajdegeru, može shvatiti kao izraz nihilizma. Oslobođeni Apsoluta kao autoriteta života i smrti, nihilizam se (samo)razotkriva u njegovoj opsesivnoj dimenziji posredovanja, dok se čoveku na taj način skida teret nihilističkih naslaga. Takav čovek je Natčovek koji odbaciju subjektivizaciju sveta, to je čovek koji ulazi u dovršenje suštine svoje epohe.. Čovek piše Hajdeger, ,,čija suština jeste suština htena iz volje za moć jeste natčovek. Htenje te tako htene suštine mora da odgovara volji za moć kao bivstvovanju bivstvujućeg. Zato zajedno sa mišljenjem koje misli volju za moć, nužno iskrsava i pitanje: u koji se oblik iz-bivstvovanja-bivstvujućeg htena suština čovekova mora pretvoriti i razviti da bi zadovoljila volju za moć i tako bila u stanju da preuzme vlast nad bivstvujućim?’’\nNasuprot Hajdegeru, koji pažnju posvećuje volji za moć i nihilizmu, Delez se u interpretaciji Ničeove filozofije okreće stilu i tumačenju. Taj hermeneutički zaokret ka Ničeovom delu zahteva da naše tumačenje odredi smisao, da misao o filozofu dopre do filozofije. Od Ničea u filozofiji imamo fragmentarnost koju uobličuje potreba za vrednovanjem postavljena nasprat ontoloških pitanja istine i saznanja. Filozofija je u nadolazećem vremenu prevrednovanja i novog čoveka moguća u zakonodavnom smislu tumačenja. Ona, sasvim u skladu sa Ničeovim pitanjima, procenjuje život tako da se prema njemu odnosi herojski. Filozofija se u suštini pita koliko čovek na svojim plećima može podneti tereta, budući da je težina, predodređena čoveku, njegova najveća vrednost. Filozofiranje je neutemeljenje pred nadolazećim pitanjima čovekove svesti o konačnosti. Filozofija zato ne nudi odgovore, ona (se) pita. Filozofija, dakle, nastupa kada čoveka savlada teskoba pred time da jesmo kao ljudi, grešni i pravedni, dobri i zli, prolaznici u sve-miru, za smrt (ne)spremni.\n Navedeno iz: Novica Milić, Slučaj Niče, Rad, Beograd, 1997., str.14.\n Navedeno prema tekstu: Svi govore o meni, nitko ne misli na mene, prevod D. Barbarić, Vijenac, broj 174, str.17.\n Više u: Friedrich Nietzsche, Tako je govorio Zaratustra, Mladost, Zagreb, 1983., str. 188-189.\n Jacob Taubes, Pavlova politička teologija, Ex libris, Rijeka i Synopsis, Sarajevo, 2008., str. 155.\n Žil Delez, Arijadnina tajna po Ničeu, u: Reč, Časopis za književnost i kulturu, broj 58/4, Beograd, 2000., str. 202.\n Više u: Želimir Vukašinović, Po-etika pada, Legenda, Čačak, 2006., str. 54-55.\n Više u: Jacob Taubes, Pavlova politička teologija, Ex libris, Rijeka i Synopsis, Sarajevo, 2008., str. 160.\n Fridrih Niče, Knjiga o filozofu, Grafos, Beograd, 1984., str. 11.\n Fridrih Niče, Ecce Homo, kako se postaje ono što jesmo, Riznica, Beograd, 2011., str. 25.\n Arthur C. Danto: Nietzsche as Philosopher: An Original Study, New. York, 1965., navedeno prema prevodu D. Barbarića, Vijenac, broj 174, Zagreb, 2000., str 15-16.\n Fridrih Niče, Knjiga o filozofu, Grafos, Beograd, 1984., str. 29.\n Martin Hajdeger, Niče II, Fedon, Beograd,2009., str. 310.\n Isto, str. 104.\n Isto, str. 105.\n Martin Hajdeger, Šumski putevi, Plato, Beograd, 2001., str. 164.\n Isto, str. 196.\n Više u: Gilles Deleuze, Nietzsche and Philosophy, Continuum, London, 2002., str.87-90.\nAll rights reserved © portalplima.me


SRBIJA I BRITANIJA U VELIKOM RATU I STO GODINA KASNIJE | MOMCILO DJORGOVIC\n24.05.2018\t| GOST | Pregleda: 1079\t| Autor: mdjorgovic\nNajzanimljiviji spomenik britanske naklonosti prema Srbiji predstavlja mural koji se nalazi u Forin ofisu, na centralnom mestu, na ambasadorskim stepenicama\nMural Britannia pacificatrix\nPiše: Slobodan G. Marković\nTokom Prvog svetskog rata Britanija je 1916. širokih ruku primila srpske đake. Njih oko 370 nastavilo je obrazovanje u najboljim britanskim gimnazijama i na univerzitetima. Upisani su u poznatu školu Džordž Heriot u Edinburgu, ali i na univerzitete Kembridž i Oksford. Kasnije je primljeno i više desetina studenata teologije. Od tada nije prošla nijedna godina bez srpskih i jugoslovenskih studenata na britanskim univerzitetima\nVeza dečaka, kao i veza njihovih potomaka i stare škole, ostaje nepoljuljana, iako je prošao čitav vek od njihovog dolaska: Prva desetorica koja su došla u slavnu edinburšku školu Džordž Heriots 1916.\nNajzanimljiviji spomenik britanske naklonosti prema Srbiji predstavlja mural koji se nalazi u Forin ofisu, na centralnom mestu, na ambasadorskim stepenicama. Svaki novi ambasador prilikom prve posete ministru inostranih dela mora da prođe pored ovog murala koji je naslovljen Britannia pacificatrix. Glavnu temu murala čini alegorija Britanije prikazane u obličju boginje Atene. S leve strane prikazani su saveznici Britanije oličeni u ženskim likovima. U centralnom delu Atena-Britanija grli male saveznice Belgiju i Srbiju koje su prikazane kao anđelčići, a Britanija kao njihova zaštitnica. Tako je, uz obnavljanje nezavisnosti Belgije, i obnova Srbije prikazana kao simobilički veoma važan deo ratnog napora Britanije.\nKada se zagledamo 180 godina unazad i pokušamo da izvojimo ličnosti koje su simbolizovale bliske kulturne i druge veze Britanije i Srbije dobijaju se dva izuzetna spiska. Lista istaknutih srpskih anglofila sadrži sledeća imena: Dositej Obradović, Vladimir Jovanović, Čedomilj Mijatović, Stojan Protić, Ljubomir Nedić, Nikolaj Velimirović, Bogdan i Pavle Popović, Slobodan Jovanović i Borislav Pekić. I spisak britanskih delatnika koji su pokazali posebnu posevećenost humanitarnim naporima da pomognu Srbiji, ali i da podrže kulturna i druga nastojanja u Srbiji i Jugoslaviji veoma je impozantan. Na njemu su velečasni Vilijam Denton, Ričard Kobden, arheolog ser Artur Evans, prva istoričarka Srbije Elodi Loton Mijatović, Adelajn Irbi, prva žena dopisna članica Srpskog učenog društva, premijeri Britanije Vilijam Gledston i Dejvid Lojd Džordž, ministar Eduard Karson koji je podneo ostavku zbog Srbije. Tu su i lord Kromer, istaknuti administrator Britanskog carstva i predsednik Srpskog društva, doktorka Elsi Inglis i niz britanskih doktorki i medicinskih sestara, admiral Trubridž, istoričari Harold Temperli i Robert Vilijam Siton-Votson, spisatljeica Rebeka Vest, najuticajniji britanski istoričar u ΧΧ veku Ej Džej Pi Tejlor. Niz obuhvata i prelate Anglikanske i drugih crkava, uključujući i pojedine kanterberijske arhiepiskope, kao i reditelja Timotija Džona Bajforda koji je bio državljanin obe države. U novije vreme istaknuto mesto na ovom spisku, kao posrednica između dveju kutlura, zauzma spisateljica Vesna Goldsvorti.\nAutor je redovni profesor na\nFakultetu političkih nauka u Beogradu


Decenijska kriza | Ekonomska politika\nPočetna strana > Rubrike > Ekonomska politika > Decenijska kriza\nOvim tekstom pokušaću da objasnim zašto će kriza u svetu biti dugotrajna i gde je mesto Srbije u svemu tome.\nIzlazak iz finansijski velike i strukturno duboke krize moguć je samo na dva načina – iznalaženjem novih tehnologija ili ratom. Novih tehnologija očigledno nema na vidiku. Da ih je neko sakrio u fioci, sad bi već započeo njihovu realizaciju. Mnogo manja kriza krajem osamdesetih i početkom devedesetih rešena je zahvaljujući novim IT tehnologijama (setite se, primera radi, ko je pre 20 godina imao mobilni telefon, računar itd.). Naučnicima je danas potrebno vreme da stvore osnovu za nove tehnologije. Vreme je potrebno i inženjerskim istraživačima i tek onda industrijskim inženjerima da sve uobliče u proizvode za prodaju. Taj proces iziskuje period od najmanje 10 godina.\nU današnje vreme rat ne predstavlja opciju za izlazak iz krize. Razlog se krije pre svega u tome što SAD ne mogu da smisle nijedan rat koji bi im doneo zaradu. Jedini rat koji bi za njih bio poželjan je rat između Pakistana i Indije, budući da bi, kao posledica tog sukoba, usledilo vraćanje finansijskih usluga u Njujork (i London), što bi dovelo do naglog povećanja prihoda, zaposlenosti i ukupne tražnje na tržištu SAD. Geopolitički, ovaj rat je poželjan jer bi lako mogao da preraste u nuklearni sukob, za koji ne bi bilo moguće okriviti SAD, pri čemu bi bilo legalizovano korišćenje atomskog naoružanja. Vodeće strukture u SAD (i Izraelu) sigurno bi sa oduševljenjem dočekale takvu priliku zato što im otvara čitav niz vojnih mogućnosti u srednjoj Aziji i na Bliskom istoku, gde su sve varijante konvencionalnog ratovanja iscrpljene. Međutim, prepreka ovom sukobu je previše samosvesna politička struktura u Indiji.\nIzglednost decenijske krize postavlja ključno pitanje: šta raditi do pojave novih tehnologija? Rešenja su opet dva – popraviti svoje konkurentske sposobnosti ili svaliti krizu na druge. I oba ova rešenja razvijene zemlje će i te kako primenjivati. Prednost će imati ona zemlja koja sprovede sveobuhvatnije strukturne promene.\nU najboljoj poziciji koncepcijski gledano su SAD, iz više razloga. Prvo, njihovo političko vođstvo je nesporno. Drugo, imaju mogućnost prikupljanja ogromnog kapitala na svetskom finansijskom tržištu. Treće, poseduju unutrašnje finansijske rezerve, koje se pre svega zasnivaju na boljem upravljanju zdravstvenim sistemom, smanjenju troškova za vojsku i pravednijem oporezivanju najbogatijih. Četvrto, imaju veliki obim stvarno potrebnih infrastrukturnih radova koje može da finansira država na dobrobit svih. Peto, svi konkurenti moraju da dogovaraju svoj nastup na tržištu SAD sa SAD. Šesto, o protekcionizmu SAD svi drugi mogu samo da gunđaju i trpe. Ovaj koncept može zaista bitno da ublaži krizu u SAD, da je periodično čak i izvuče iz recesije. Međutim, dugoročno, nivo dostignut u 2007. godini bez novih tehnologija čak ni SAD ne mogu da prevaziđu u narednih desetak godina.\nPostoji samo jedno „ali“. Kako neko u SAD uzima 1.000 milijardi dolara godišnje od najbogatijih i preraspodeljuje ih racionalnije i pravednije? Drugim rečima, kako to SAD postaju socijalistička zemlja? Na prvi pogled čini se da je odgovor lak. Mada nije nemoguće zamisliti milionske mase potpuno osiromašenih građana SAD (sad ih već ima oko 50 miliona), teško uzdrman srednji sloj i odlučno političko rukovodstvo na vrhu državne piramide koji zajedno „lome kičmu“ najbogatijima. Pitanje racionalne alokacije kapitala, naročito u uslovima višegodišnjeg državnog upravljanja investicijama, ostavićemo po strani. Samo treba napomenuti da su se na tom pitanju u svetu slomili i komunizam i neoliberalni koncept.\nPosle SAD u najboljoj poziciji su azijske zemlje, pre svih Kina, Japan i Južna Koreja, slede Brazil, Argentina, Rusija, čak i Venecuela itd. Za nas je naročito zanimljivo šta će biti u EU. Za sada se unutar EU gomilaju problemi bez koncepta koji bi nagovestio pravac ublažavanja krize. Prvi udar krize finansijski sektor je preživeo, ali već u drugom talasu situacija postaje neizvesna (osim za najveće banke). U realnom sektoru je sveukupni pad neminovan. Pored nedostatka ideja glavni problemi EU su u protekcionizmu država članica koji se zakonito pretvara u radikalni nacionalizam, a to se u Evropi uvek završavalo fašizmom ili nacizmom. Francuzi štite reno ili pežo, Italijani fijat, Nemci opel. Uslov je uvek da se zadrže radna mesta u tim zemljama. Nevolja je u tome što je EU nastala na ideji relativno zatvorenog tržišta za druge, ali jedinstvenog tržišta za članice zajednice. Sve navedene automobilske kuće oko 80 odsto proizvodnje plasiraju na tržište EU. Zato se ne sme dozvoliti da oni propadnu, to će uzdrmati temelje EU, pri čemu je sledeći korak nestanak zajedničkog tržišta. Takav položaj prisiljava i konkurentnije proizvođače automobila da zatraže pogodnosti od svojih država da ne bi izgubile tržište same EU. Ako je protekcionizam postoji u automobilskoj industriji, zašto ne bi bio prisutan i u drugim oblastima? Danas se već protekcionizam u finansijskom sektoru za najrazvijenije zemlje podrazumeva. Ali ne i za druge.\nSve to nužno vodi poskupljenju ili obaranju kvaliteta, srastanju državnog i privrednog establišmenta država članica, diskriminaciji zaposlenih po nacionalnoj pripadnosti, a to znači skupljoj radnoj snazi od tržišno moguće i smanjuje konkurentnu sposobnost u odnosu na proizvođače izvan EU. Tako smanjena sposobnost da se izdrži tržišna utakmica uvlači celu EU u novi ciklus neophodnog protekcionizma.\nNa primeru Saaba, koga DŽeneral motors neće da spasava, valja uočiti da Švedska nema nameru da krene stopama protekcionizma (ili makar to danas tvrdi) i odbija da pomogne Saabu, rizikujući gubitak 4.000 radnih mesta direktno i još oko 15.000 od kooperanata. Međutim, problem može da poprimi nesagledive razmere ukoliko Kina kupi Saab zato što time dobija i tehnološka znanja u proizvodnji najkvalitetnijih automobila, koja ne bi mogla da dostigne za 10 godina. Sa tim znanjima kineski automobili bi potisnuli sve druge proizvođače u svetu. Drugim rečima, Saab bi po svim tržišnim kriterijumima morao da bankrotira, ali je to toliko rizično za druge proizvođače da će se verovatno naći neko rešenje unutar EU. Protekcionizmu se ne pribegava iz pukog neznanja, već zato što se na taj način kupuje vreme do novih tehnologija i pokušava teret krize prevaliti na druge.\nEU ima probleme na relaciji starih država članica i zemalja nekadašnjeg istočnog bloka koje su već sada bankrotirale. Takođe, problem je i sa zemljama koje su ostvarivale ključne prihode od turizma i onim državama čiji su građani više trošili u drugim zemljama kao turisti nego što se od turizma prihodovalo. O Mađarskoj, Bugarskoj, Letoniji ne vredi trošiti reči, ali o sudbini Grčke, Italije, Španije i Češke zbog pada prihoda od turizma se nedopustivo malo govori. Kada dođe septembar, videće se da će recesija u tim zemljama biti znatno uvećana zbog izostanka ovih prihoda. Međutim, Nemačka će uštedeti time što njeni građani ove godine neće ni približno potrošiti za turizam izvan Nemačke kao u 2008. godini. U teritorijalnom sporu između Hrvatske i Slovenije, gde su Hrvati gotovo izvesno u pravu, zanemaruje se činjenica, koje su Slovenci veoma svesni, da će zbog smanjenog prihoda od turizma Hrvatska izvesno krajem ove godine bankrotirati. Odnosno, potcenjuje se lukavost Slovenaca da fingiraju kooperativnost u pregovorima do trenutka kada će stabilnost Hrvatske biti oslabljena i njena pregovaračka pozicija kompromitovana.\nPolitičke posledice unutar EU će već u ovoj godini biti dramatične. Grčka će izvesno skliznuti u haos iz koga oni tradicionalno izlaze vojnom diktaturom. Italija će pokušati sa nekom vrstom mekanog fašizma (ma koliko to kontradiktorno zvučalo), ali sa verovatnoćom da trajno prisutni problemi bogatog severa i siromašnog juga buknu i ugroze opstanak države. Španija je već sada na nivou nezaposlenosti kakav je u Srbiji. Šta će se tamo događati u društvenim raslojavanjima kada izostane dosadašnji prihod od turizma teško je predvideti. Malo je verovatno da će oni posegnuti za fašizmom, ali su ozbiljna previranja gotovo izvesna. Smanjenje prihoda od turizma u Pragu dovešće ionako tešku situaciju u Češkoj do bankrotstva. Veoma ozbiljna, ali ipak kontrolisana, previranja do kraja ove godine u Nemačkoj, Francuskoj i Velikoj Britaniji su takođe gotovo izvesna.\nOzbiljni ekonomski problemi EU su njen manji problem. Mnogo teži problemi su politički, pri čemu će sa trajanjem krize i sam opstanak EU biti doveden u pitanje. Investitori će se preseliti u SAD, Aziju i Južnu Ameriku, što će samo doliti ulje na vatru u loncu u kome se EU već krčka.\nU takvom okruženju Srbije svi promašaji naše ekonomske politike u proteklih osam godina sada nam stižu na naplatu. Ti promašaji su veliki i duboki. Veliki broj građana Srbije uopšte nema svest o tome da je sadašnje stanje nerealno dobro i da u narednih dvadesetak godina boljeg neće ni biti. Naravno, ovo danas je loše, ali je mnogo bolje od druge polovine ove godine i neuporedivo bolje od sledeće i narednih godina.\nU situaciji kada je bankrotstvo neizbežno moral građana i političke prilike u Srbiji su još gori. Kada nestane i religije koja se zove „ubrzano pristupanje EU“, Srbija će se suočiti sa izborom: nestajanje ili temeljna izgradnja moderne nacionalne države. Za početak bi bilo kakva država bila napredak (ovo što danas imamo je neka vrsta neslane šale), pri čemu centralno pitanje mora biti ekonomski razvoj. Na postojećim osnovama ne samo da razvoj nije moguć nego je propadanje neizbežno. Kriza nam donosi čistilište. Tek nakon toga moguća je izgradnja. Uslov je da shvatimo da smo za svoju sudbinu sami odgovorni.


Dermapen – Epil Medic\nDermapen je uređaj za tretman lica mikroiglicama. Reč je o proizvodu koji je kreiran za podmlađivanje lica nehirurškim putem. Ova jednostavna i efikasna procedura zasniva se na finoj igličastoj penetraciji čija dubina se može precizno kontrolisati. Efekti koji se Dermapenom postižu slični su efektima nakon laserskog tretmana. Dermapen aparat pravi do 1300 mikrouboda u sekundi, i na taj način stimuliše proizvodnju kolagena i elastina. Dermapen zapravo podstiče urođenu sposobnost kože da se samostalno regeneriše kao odgovor na mikrotraume.\nNamenjen je pre svega za tretmane lica, međutim vrlo uspešno se koristi i za tretiranje drugih delova tela.\nZa šta se dermapen koristi?\nDermapen se koristi za uklanjanja bora, pigmentacija, fleka, ožljaka od akni na licu kao i za uklanjanje strija u predelu nogu i stomaka.\nMale iglice na licu prave zapravo mikropovrede koje stimulišu obnavljanje kože i sintezu novog kolagena.\nDa li je tretman dermapenom bolan?\nZavisno od regije koja se tretira i od problema koji želimo da rešimo bira se i odgovarajuća dužina iglica odnosno odgovarajuća dubina uboda. Za površinske tretmane koji su namenjeni samo regeneraciji i osvežavanju lica može se reći da su bezbolni. Dublji tretmani kod kojih rešavamo težu simtomatologiju kao što su na primer ožiljci od akni, tretmani mogu biti pomalo neprijatni i iz tog razloga na kožu prvo nanosimo lokalni anestetik u vidu kreme.\nZašto je dermapen bolji od dermarolera i lasera?\nIglice koje se nalaze na površini dermapena (i koje su za jednokratnu upotrebu) brzo osciliraju i dermapen brzo klizi preko kože i zbog toga je oštećenje epidermisa manje nego kod upotrebe rolera. Što se lasera tiče, dermapen daje slične, ako ne i bolje rezultate u odnosu na lasere, bez rizika od pojave hiperpigmentacije, kao i drugih neželjenih dejstava izazvanih toplotom.\nKoliko traje crvenilo nakon tretmana?\nNakon tretmana dermapenom, lice će biti crveno tog i narednog dana.\nMeđutim to crvenilo se relativno brzo smiruje (uglavnom za 24- 48 h) nakon čega će vaša koža biti meka i glatka.\nKako da negujem lice nakon tretmana?\nPrvih 12 sati nakon tretmana na lice ne bi trebali da nanosite bilo kakvu šminku. Nakon dva do tri dana možete da nastavite sa vašom uobičajenom negom lica s tim što treba izbegavati tonike za lice na bazi alkohola. Takođe preporučuje se da lice što više hidrirate i ako je moguće nanosite na kožu preparate koje u sebi sadrže hijaluron. Budući da novim kolagenim vlaknima i kapilarama treba vremena da se formiraju, potrebno je strpljenje. Za prve rezultate tretmana treba sačekati najmanje 3- 4 nedelje, a sazrevanje nove mlade kože traje i do 2 godine nakon tretmana. Dermapen možemo kombinovati i sa drugim tretmanima posebno kada je u pitanju uklanjanje strija , i tada zajedno sa PRX pilingom daje zaista sjajne rezultate.


NEISTRAŽENI MEGALITI MAKEDONIJE I BUGARSKE - Fondacija “Arheološki park: Bosanska piramida Sunca, Archaeological Park: Bosnian Pyramid of the Sun Foundation\nNEISTRAŽENI MEGALITI MAKEDONIJE I BUGARSKE\nsubota, 01 septembar 2018 07:27\nPiše: Zdravko Vampovac\n(Dio poglavlja iz knjige „Maleni ispod zvijezda“ koja izlazi u jesen 2018.)\n1. Makedonski megaliti: Cocev kamen, Kuklica i kamene kugle kod Kratova\nOzemlje današnje Republike Makedonije iznimno je bogato raznovrsnim reljefnim strukturama i, prema službenoj znanosti – brojnim geološkim „devijacijama“. O „devijacijama“ u geologiji posvetio sam dosta prostora u novoj knjizi. Posebnu pozornost zavređuju lokaliteti poznati kao: Cocev kamen, Kuklica, Kokino, i više stotina kamenih kugli na padinama jednoga brijega u zapadnim predjelima Osogovskih planina, nedaleko od gradića Kratova, u sjeveroistočnoj Makedoniji.\nZadnje ažuriranje subota, 01 septembar 2018 07:59


Popboks - DŽON KONSTANTIN HELLBLAZER – Opasne navike - Šta sve možeš u Londonu kad si mrtav [s2]\nStripovi · 05.03.2008. 12:13 · 2\nHellblazer nije samo značajan strip za Ameriku – malo je serijala izvan superherojske scene koji doguraju do dvestote epizode – već i u domaćim okvirima. Izlazak prve Hellblazer kolekcije Prvobitni gresi pre više od dve godine označio je početak ambicioznog izdavačkog poduhvata beogradske firme Beli put – donošenja na naše tržište krema američke produkcije iz domena grafičkih romana.\nPred nama je druga Hellblazer kolekcija (zapravo... peta, ali za to je više kriv originalni izdavač, DC-jev imprint Vertigo, nego Beli put) i pravi je trenutak da se podvuče crta i osvrne na učinak koji je Beli put imao na domaće strip izdavaštvo. Razume se, svaka ambiciozna akcija ume da proizvede negativnu reakciju kad se želje pokažu veće od kapaciteta, pa je tako i beogradski izdavač istrpeo mnogo kritika za sporiji tempo objavljivanja novih naslova, čudan redosled izdavanja, ali i tehničke nedostatke nekih od ranih izdanja.\nŠto se tiče tempa i redosleda, nedoumice i zebnje i dalje postoje, ali što se tiče opreme, izgleda i kvaliteta samih izdanja, nemamo više čime da budemo nezadovoljni. Ova kolekcija je vrhunski opremljena, odštampana i povezana, a prevodi Belog puta sada su prilično dobri.\nHellblazer je strip na kome su se izređali mnogi od najvažnijih scenarista američkog strip mejnstrima poslednje dve decenije. Pored Granta Morrisona i Briana Azzarelloa, većina ostalih scenarista potiče iz Britanije (što je još jedna od značajnih karakteristika američkog stripa poslednjih godina), počev od Alana Moorea, koji je stvorio lik Džona Konstantina u serijalu Čudovište iz močvare, preko Jamiea Delanoa, prvog scenariste Hellblazera, pa do Gartha Ennisa, autora Opasnih navika.\nOpasne navike su prvi Ennisov veliki rad u američkom stripu, nakon tesanja u britanskom 2000 AD-ju i pisanja Sudije Dreda. Ennis, čovek sklon istraživanju političkih i religijskih ekstrema u svojim stripovima (videti njegov autorski serijal Propovednik ili aktuelni Punisher) bio je prirodan izbor za pisanje Hellblazera, stripa od početka duboko uronjenog u tačerovsku depresiju sumorne Britanije i urbanu fantastiku prepunu demona i prokletstava. Razume se, Ennis je želeo da ostavi lični pečat na serijalu i odabrao je karakteristično radikalan pristup: Opasne navike su pripovest o umiranju Džona Konstantina.\nHellblazer je strip koji je fantastičnom uvek suprotstavljao svakodnevno, čak i trivijalno. Otud je i priča o urbanom čarobnjaku koji umire od raka pluća prirodan deo serijala. Džon Konstantin neće umreti na kraju ove kolekcije, ali njegova borba s bolešću će ga podsetiti šta je to prijateljstvo, kako boli gubitak, ali i kako prija kada đavola udarite flašom posred lica a zatim ga stručno izvozate tako da pakao ostane uskraćen ne samo za dušu na koju je već stavio šapu, već i za svoje (sumnjivo) dostojanstvo.\nEnnisov stil ovde još nema radikalnu snagu Propovednika ili (pomalo neumerenu) kritičku žestinu njegovog recentnog serijala Wormwood. Umesto toga, tu su oporost, seta, ali i odmerena doza ljudske dobrote. Depresija i melanholija su zavodljive ideje, ali na kraju čovek ima izbor da učini pravu stvar ili da izgubi pravo da se naziva čovekom. Konstantin čini svoj izbor iako ga on vodi do još gubitaka.\nCrtež Williama Simpsona (na koricama neobjašnjivo prekrštenog u Simsona) je nenametljiv ali efikasan. Hellblazer je strip koji ono svakodnevno, ono poznato do nevidljivosti mora da upari s onostranim i zastrašujućim, i Simpson svoj posao obavlja vešto, pomognut pastelnim kolorom, gradeći priču u kojoj pobednik nije onaj ko se poslednji smeje već onaj ko je poslednji tu da plače. Opasne navike su priča koja podseća da pobeda ume da bude bolnija od poraza. A to ne valja zaboravljati.\nZbog... (gost) | 05.03.2008. 13.57.19\n...ovako "nametljivih, ali neefikasnih" tekstova, prestajem da citam stripove i prelazim na Hari Potera.\nMrsomud (gost) | 19.03.2008. 22.52.52\nDodjavola, ne treba odmah odustajati od celog stripa zbog jednog prikaza! Mozda na ovom sajtu nekad predstave i nesto zanimljivo?


Hanja jeftine avio karte • Povratne avio karte Beograd - Hanja\nPutovanje u Hanju avionom – avio karte, cene, korisne informacije...\nHanja - jedan je od najživopisnijih gradova Krita. Nekada prestonica, sada je drugi po veličini posle Herakliona, glavnog grada ostrva. Prepoznatljivi aduti šarmantnog grada na severozapadu Krita su Venecijanska tvrđava, stari grad i šetalište u luci pored mora, i zaista je to nešto čemu nećete odoleti tokom boravka u Hanji. Hanja predstavlja dva grada u jednom. Šetnja starim srednjevekovnim delom grada u kome su prodavnice suvenira i taverne na otvorenom iz kojih dopiru zvuci buzukija, kao i novim delom grada sa velikom lukom, venecijanskim svetionikom, džamijom, i kućama iz venecijanskog i turskog perioda, putovanje je kroz istoriju Krita. Takođe, u Hanji ćete imati najbolji provod i zabavu na Kritu.\nTrajanje leta Beograd - Hanja\nHanja je od Beograda udaljena 1.424 km, pa bi drumskim putem do ovog grada na severozapadu Krita trebalo više od 21 sata. Zato je avionski prevoz opcija za koju se najveći broj putnika opredeli.\nNajkraći let od Beograda do Hanje traje 3 sata i 30 minuta, uz jedno zaustavljanje na aerodromu u Atini.\nAvionske karte za let Beograd – Hanja\nS obzirom na navedenu udaljenost ova dva grada, putovanje avionom je logičan izbor i svakako najkomfornija i najbrža vrsta prevoza do Hanje.\nIz Beograda ne postoji direktan let za Hanju. Ali, tokom letnjih meseci svakodnevno saobraćaju avio kompanije koje od Beograda, a najčešće sa pauzama u Atini ili Beču, lete do Hanje. Letovi sa presedanjem traju od 3.5 sata pa sve i do preko 9 sati.\nOd sredine septembra i tokom oktobra, broj polazaka se smanjuje, kako letnja sezona prolazi.\nAvionsku kartu za let od Beograda do Hanje, za letove svih prevoznika, možete kupiti na našem sajtu.\nCenu avio karte do Hanje, prema datumima koji vama odgovaraju proverite na pretraživaču koji se nalazi na ovoj stranici.\nKako da kupim avio kartu za Hanju online?\nUkoliko vam je potrebna asistencija ili iz nekog razloga niste u mogućnosti da kupite avio kartu za Hanju online, pozovite nas na broj telefona 011 4 159 169 ili nam pišite na mail avio@flyfilip.rs\nKRATKE ČINJENICU O HANJI\nvam je novca potrebno za osnovne troškove u Hanji


Top destinacije za single muškarce:Berlin - ESQUIRE.RS\nTop destinacije za single muškarce:Berlin\nBiti single danas je veoma popularno, pogotovu ukoliko je verovati medijima i marketinškim kampanjama vodećih svetskih brendova (šta god oni nudili), ali koliko je istovremeno i poželjno ili zahvalno ostaje na sud onima koji su u toj poziciji i njihovom subjektivnom doživljaju takvog ličnog statusa. Međutim, kako god gledali na svoje stanje, ukoliko ste single, jedno morate priznati – takav status omogućava beskrajnu zabavu. Pogotovu u današnje vreme kada se svima, a posebno slobodnom, i nada sve slobodoumnom, muškarcu nudi apsolutno sve. Takva je situacija i sa putovanjima, jer sve više turističkih agencija nudi posebne aranžmane za single muškarce u nimalo patetičnom duhu kako se po konzervativnom stereotipu, pogotovu u našem društvu, gleda na čoveka, koji je u najboljim godinama i uspešan, ali sam. Istini za volju, ovakve aranžmane često koriste i muškarci koji su u vezi, jer žele da pobegnu od svega i odu na jedno solo putovanje, mada je pitanje koliko je toga njima zapravo na jednom takvom putovanju dozvoljeno odnosno koliko sami kreiraju svoje putovanje, a u kolikoj meri nekome negde ipak moraju da se pravdaju.\nSingle muškarac, za razliku od bilo kog drugog koji putuje solo, pretpostavlja se ima svu slobodu ovog sveta da uradi bilo šta i bilo gde. Stoga se većina njih najčešće odlučuje da poseti neki od „gradova greha“ ko što su Berlin, Amsterdam, New Orleans, Las Vegas, Tijuana...\nBerlin je odličan izbor za vas, ako ste single i ako je „što više seksa“ prva i osnovna ideja zbog koje krećete na solo putovanje, a pritom ne biste na more pa ste zbog toga odbacili Ibicu kao opciju. Ako ste uz to još i fetišista, onda je ovo prava destinacija za vas. Berlin je još u periodu između Prvog i Drugog svetskog rata imao institut za seksualne nauke, sa bogatom pornografskom kolekcijom. Takav puls grada se do danas samo unapredio. Lateks pantalone, topovi, koža, lanci, S/M, chemsex i sve drugo što bi vam moglo biti fetiš u Berlinu je ne samo dozvoljeno već i dostupno maltene na svakom koraku što ga čini najliberalnijim i u seksualnom smilsu najopuštenijim gradom na svetu. Istina, kao takav ovaj grad je poslednjih godina više izbor gay muškaraca i često se reklamira kao gay prestonica, ali ne dajte da vas to zavara. Bez obzira da li ste gay ili straight, ako volite da orgijate ovde ćete naći i prostor i zabavu za sebe. Ukoliko volite da tokom seksa budete tučeni ili da tučete, posetite neku od gradskih tamnica za seks rehabilitaciju, ukoliko želite da đuskate i da uz to imate seks, sigurno ćete na svakom uglu pronaći klub za sebe. Prostitucija je legalizovana i ukoliko vas lisice, konopci i ziper maske ne rade, seksualne radnice će sigurno pronaći adekvatan način da zadovolje vaš libido.


Izrael nastavlja rušenje palestinskih kuća na Zapadnoj obali - Portal 072info\n9. Januara 2017. Vrijeme objave: 18:36 sati\nIzraelske snage izdale su naredbu za rušenje dva stambena objekta u selu Al- Fakhit, južno od Hebrona na Zapadnoj obali, rekao je za agenciju Wafa Rateb al- Jbour, koordinator za borbu protiv izgradnje jevrejskih objekata.\nOn je kazao kako su izraelske snage upale i pretresle stan u kojem su se nalazili Muhye Abu Sabha i Mohammad Abu Sabha, te ih informisali da će njihove stambene jedinice biti srušene jer su bespravno izgrađene u zoni C.\nIzrael inače kontroliše zonu C, a koja čini 60 posto područja okupirane Zapadne obale.\nPomenute dva objekta donirala je italijanska kooperacija koja je dio evropske humanitarne pomoći za Palestince koje žive u zoni C. Humanitarne organizacije su kazale da je Izrael 2016. godine srušio više objekata u zoni C nego prethodne godine.\nIzraelske vlasti također su naredile obustavu izgradnje 11 kuća koje su u vlasništvu Palestinaca u Wadi Abul-Hummusu, istočno od Betlehema, navode lokalni izvori.\nHassan Burajiya, ispred komiteta za borbu protiv izgradnje objekata u Betlehemu kazao j da su izraelske vlasti obavijestile Palestince o obustavi izgradnje 11 kuća, uprkos činjenici da su izgrađene u zoni A na Zapadnoj obali, pod potpunom civilnom i sigurnosom kontrolom, navodi Wafa.\nDodao je i da su izraelske vlasti potvrdile da je obustava izgradnje naređena jer navedenih 11 kuća nema dozvolu za izgradnju, te da su njihovi vlasnici dobili dozvolu za izgradnju od palestinske strane u zoni A.\nBIHAMK – Tokom vikenda oko 1.000 intervencija


Egipat: Vojska ponovno rastjerala demonstrante u Kairu\nEgipatska vojska i policija u opremi za razbijanje demonstracija upala je jutros na centralni Trg Tahrir u Kairu, u najnovijem pokušaju da sa njega otjera demonstrante koji traže odlazak vojnih vlasti, prenio je jedan lječnik sa lica mjesta.\nJedan 15-ogodišnji demonstrant, pogodjen je metkom, i u kritičnom je stanju.\nVojska i policija su prvo uspjeli istjerati demonstrante sa trga, ali su se oni ubrzo vratili na trg drugim putem.\nGenerali na vlasti u Egiptu sve više su izloženi kritikama u zemlji i izvan nje zbog toga što vojska koristi prekomjernu silu protiv nenaoružanih demonstranata, medju kojima ima i žena.\nOd petka je u nasilju poginulo najmanje 15 demonstranata.


Izložba o Avarima u Galeriji savremene umetnosti | Boom93\nU Galeriji savremene umetnosti Narodnog muzeja Požarevac postavljena je gostujuća izložba Gradskog muzeja Bečej pod nazivom „Tragom konjanika ratnika – 200 godina vladavine Avara“ autorke Branislave Mikić Antonić .\nRaško Ramadanski, kustos arheolog Gradskog muzeja Bečej o izložbi je kazao:\n„Izložba obuhvata i prikazuje izuzetno arheološko i kulturno-istorijsko nasleđe otkriveno na lokalitetima u Opštini Bečej. Radi se o nalazištima Perlek, Pionirska ulica, Čik, Botra i dr. Možemo biti slobodni da kažemo da ova izložba za pojmove srpske muzeologije i izložbene delatnosti, predstavlja najbolji presek materijalne kulture avarskog kaganata – ratnički ustrojene države ovog stepskog naroda. Iako se u nazivu izložbe na neki način možda nameće određeni muški narativ, posetioci će se uveriti da je u njoj egalitarno prisutna i žena, odnosno presudna uloga žene u društvu kaganata. Na izložbi su zastupljeni reprezentativni primerci, kako oružja, tako i ličnog pribora i nakita ali i predmeta iz različitih oblasti zanatstva. Još jedna odlika izložbe jeste što, osim pomenute materijalne kulture, postavka dopire i u nematerijalne okvire, jer izložba opisuje i avarski pogrebni obrazac kao i različite običaje koje možemo tek da naslutimo putem arheologije. S druge strane obzirom da uvažena autorka izložbe nažalost više nije sa nama putem izlaganja njenog dela, mi održavamo sećanje na nju i njene značajne domete i doprinose srpskoj arheologiji, naročito kada je reč o Velikoj seobi naroda i avarologiji“.\nIzložba je otvorena do 11. maja. Ulaz u GSU je slobodan uz korišćenje svih preventivnih mera zaštite protiv virusa SARS-CoV-2\nOznakeAvari Galerija savremene umetnosti Izložba Požarevac\nPotpisan sporazum o kulturnoj saradnji Ustanova kultura gradova u Republici Srbiji.\nKako KUD-ovi mogu do finansiranja svojih programa?


Zakazano prvo disciplinsko ročište protiv Gorana Salihovića – dijalogin.tv\nZakazano prvo disciplinsko ročište protiv Gorana Salihovića\nVisoki sudsko i tužilaško vijeće /VSTS/ BiH zakazalo je za utorak, 6. decembra, prvo disciplinsko ročište protiv suspendovanog glavnog tužioca Tužilaštva BiH Gorana Salihovića, potvrdila je Srni portparol VSTS Marjana Popović. Ona je napomenula da postoji mogućnost da ovo ročište bude zatvoreno za javnost.\nSalihović se sumnjiči za niz nepravilnosti u radu Tužilaštva BiH, zbog čega je suspendovan u septembru. U disciplinskoj tužbi se navodi da je Salihović propustio da traži svoje izuzeće u predmetima kada je postojao sukob interesa, da se upustio u neprimjerene kontakte sa sudijom ili strankama u postupku, omogućio vršenje dužnosti tužioca licima koje za to nisu zakonom ovlaštene, miješao se u postupanje sudije ili tužioca.\nNavode disciplinskog tužioca Salihović je odbacio kao netačne.\nUporedo sa disciplinskim postupkom, Tužilaštvo BiH protiv Salihovića vodi krivičnu istragu.\nPotvrđena suspenzija tužioca Bože Mihajlovića\nLast 30 Days Visits: 61.643\nTotal Visits: 3.217.631


Trgosped d.o.o. Kakanj » Ekologija\nEkologija Svaka proizvodnja podrazumijeva i određeni uticaj na okoliš. Međutim živimo u savremenom dobu kada postoje mehanizmi zaštite okoliša od negativnog uticaja proizvodnje. Briga o okolišu i stupnju zagađenja je aktuelna tema u Trgošped-u, stoga radimo sve u našoj moći da negativne efekte smanjimo na minimum.\nKamenolom “Borovačka Stijena”\nOtvaranju kamenoloma “Borovačka Stijena” prethodila je izrada studije o uticaju na okoliš u suradnji sa Metalurškim Institutom ”Kemal Kapetanović” Zenica, zatim vađenje svih potrebnih dozvola (Okolinskih dozvola, Vodnih dozvola i sl.) te usaglašavanje rada sa postojećim zakonima i regulativama na nivou Općine, Kantona, Federacije i Države. Studija o uticaju na okoliš je dostupna na web stranici www.fmoit.gov.ba. U tehnološkom procesu otkopavanja kamena, kamenolomi su izvor emisija u zrak: mineralne prašine, polutanata iz tečnog energenta, polutanata kao produkta miniranja i buke. Međutim, ni jedna od emisija nema kontinuirani karakter. Kako bismo smanjili emisiju prašine u vazduh 2006.godine smo investirali značajna sredstva u postrojenje za oprašivanje, koje smanjuje količinu prašine u zraku do 80%. Također, vrši se monitoring kvalitete zraka na području šireg lokaliteta koji će ukazati na eventualnu potrebu za udođenjem dodatnih mjera.\nTransport tehničkog kamena i asfalta se vrši kamionima, stoga smo u suradnji sa Tvornicom Cementa Kakanj i RMU Kakanj investirali u izgradnju automatske praonice za kamione, kako bi se smanjilo prljanje lokalnih puteva.\nUpotrebom recikliranih materijala smanjujemo potrebu za prirodnim resursima. Baš iz tog razloga sve poslovne jedinice Trgošpeda rade na odvajanju otpada, te njegovom pravilnom odlaganju.\nŠtedne sijalice i LED rasvjeta\nPostepeno prelazimo na novu LED tehnologiju kada je u pitanju rasvjeta naših objekata, što i vama toplo savjetujemo. Osim zbog smanjenja troškova za električnu energiju, dobro se osjećamo i zbog pozitivnog uticaja na okoliš koji imamo zbog ovog čina.\nOvdje ne prestaje naša briga o okolišu, jer svaki dan donosi novu priliku da uradimo nešto dobro za životnu sredinu.


Luka Jović ne igra ni u polufinalu: Real Madrid opet bez Srbina, za Zidana to više nije problem! | Fudbal\nLuka Jović ne igra ni u polufinalu: Real Madrid opet bez Srbina, za Zidana to više nije problem! | MONDOBA\n6. March, 05:32\nLuka Jović ne igra ni u polufinalu: Real Madrid opet bez Srbina, za Zidana to više nije problem! 0 Podijeli Podijeli na facebook Podijeli na twitter Podijeli na viber Pošalji na mail\n11.01.2021. / 14:47\nAutor Goran Arbutina 11.01.2021. / 14:47\nMuče se sa postizanjem golova, ali rješenje ne vide u njemu...\nJović bi eventualno mogao da se nađe u protokolu za finalni meč Superkupa Španije, koji je na programu u nedjelju, naravno, ako Real prethodno savlada Bilbao.\n"Jovićev slučaj je manje problematičan za Zidana, koji ne računa na Srbina i koji je davao minute Marijanu Dijazu prije nego bivšem napadaču Ajntrahta. Jović nije igrao od 8. novembra, kada je dobio sedam minuta u porazu protiv Valensije na "Mestalji"", navodi se u objašnjenju "Marke".


Nestali malezijski avion: Misterije i teorije zavere – Nadlanu.com\nNestali malezijski avion: Misterije i teorije zavere\nObjavljeno 12. mar 2014. / 14:41:37\nUzrok nestanka Malezijskog aviona u kome je bilo 239 putnika je i dalje podjednaka misterija kao što je bio i u subotu, od trenutka kad je avion izgubio radarski signal. I dok je strah od terorista počeo da bledi kad je u utorak otkriveno da je osoba sa ukradenim pasošem bio devetnaestogodišnji Iranac u potrazi za azilom, koji nema nikakve terorističke veze, tragački timovi imaju sve manje mogućih objašnjenja za ono što se dogodilo. Kad su upitali kontrolora leta Izhara Baharija, iz Malezijskog civilnog vazduhoplovstva, gde bi avion mogao biti, on je samo izjavio: “Nismo napravili nikakav napredak, nemamo pojma.”\nU nedostatku konkretnih odgovora, pojavili su se teoretičari zavere sa sopstvenim objašnjenjima, ma koliko ona bila neverovatna. Iako ne postoje nikakvi dokazi da je ijedan od ovih scenarija moguć, ovo su teorije koje trenutno dobijaju najviše pažnje:\n1. Jeziva zvonjava telefona nestalih putnika može da znači da su telefoni i dalje uključeni ili – ih nastanjuju duhovi!\nRođaci i prijatelji putnika sa nestalog aviona su ih pronašli na kineskom instant messengeru QQ, kako piše Washington Post. Drugi su pokušavali da ih nazovu, i čuli su zvonjavu, iako se niko nije javio. Mnogi misle da je moguće da su telefoni i dalje uključeni, i više od 100 njih je potpisalo peticiju Malezijskoj vladi da to što pre istraži.\nNaravno, ovo je dovelo do pojave još sumnjičavih posmatrača sa iracionalnim teorijama. Da li misteriozna zvonjava znači da su putnici kidnapovani i da se negde drže živi? Ili su natprirodne sile umešale svoje prste?\n2. Portal sa drugog sveta ili dimenzije se otvorio i usisao avion\n“Ukoliko nikada ne pronađemo olupinu aviona, to znači da je neka nova, misteriozna i moćna sila na delu na našoj planeti, koja može da ubere avione iz vazduha bez ostavljanja bilo kakvog, makar i najmanjeg traga.” napisao je jedan bloger. Drugi se pitaju – da li je u pitanju vanzemaljska otmica?\n3. Nestanak aviona je bio predodređen i verovatno upisan u samo tkanje univerzuma\nReddit je pun komentara koji se koncentrišu na numeričke slučajnosti nestanka aviona. “Zanimljiva numerologija” – napisao je jedan korisnik Reddita, RedditB. “Let 370 nestao je 3/7 (anglosaksonski način pisanja datuma je mesec, pa dan) dok je leteo brzinom 3.700km. Let 370 je leteo na visini od 37.000 stopa kad je poslednji put zabeleženo da je koristio opermu za praćenje leta. Luigi Maraldi, jedan od putnika kojima je ukraden pasoš ima 37 godina. Malezijska aviokompanija je jedna od najvećih u Aziji, sa skoro 37.000 putnika na dnevnoj bazi. A dan nestanka aviona je početak 37-og meseca od tragedije u Fukušimi, koja je locirana na 37 stepenu i u početku je u njoj povređeno 37-oro ljudi.\n4. Severna Koreja je otela avion\nMnogi su se uključili u raspravu o teoriji da je avion otela Severna Koreja i da se sada nalazi u Pjongjangu. Jedan korisnik Reddita, Nickryane, tvrdi da je avion imao dovoljno goriva da odleti do Severne Koreje i da ostane u dometu mobilnog telefona. Diktatorska vlada Severne Koreje je otela avion 1969, tako da ne bi bilo iznenađenje da Kim Džong-un izvuče ovu kartu iz rukava.\n5. Iluminati su to uradili\nJedna od ideja ukazuje na vrtloge energije koji se nalaze na određenim tačkama planete, a koje Iluminati “i/ili drevni vanzemaljci” koriste kako bi kontrolisali energetsku mrežu. Blogeri i teoretičari zavere su izašli u javnost da ukažu na okultiste i brojne ozloglašene mračne figure koje su mogle da pomognu da se obori avion.\nDok je odsustvo poziva za pomoć podstaklo ove teorije, i dalje nije isključena mogućnost da je avion eksplodirao ne velikoj visini i bio dezintegrisan. Ovo je užasavajuća mogućnost jer znači da nijedan trag aviona neće biti pronađen i da je potraga uzaludna.\n“Činjenica da nije bilo poziva za pomoć je veoma uznemiravajuća” izjavio je Ros Ejmer, konsultant avijacije za Al-Jazeeru “To je skoro bez presedana.”\nIzvor: T. D. / Time


Privrednici donirali tri mobilna rendgen aparata\nDruštvo Autor:Fonet16. jun. 202017:00\nDonacijama privrednika obezbeđena su tri mobilna rendgen aparata za kliničko-bolničke centre “Dragiša Mišović”, “Zvezdara” i “Zemun”, koji su bili najviše opterećeni tokom pandemije, izjavio je Marko Čadež, predsednik Privredne komore Srbije (PKS) prilikom posete Odeljenju pedijatrije Zemunske bolnice, sa ministrom zdravlja Zlatiborom Lončarom.\nČadež je istakao da su sredstvima sa namenskog računa PKS za donacije privrede nabavljena tri mobilna digitalna radiografska aparata za snimanja pacijenata, sa sistemom za radiološku dijagnostiku za tri kliničko-bolnička centra.\nOn se zahvalio kompanijama koje su od samog početka pandemije učestvovale u svim akcijama koje je PKS organizovala, počevši od paketa za penzionere, u kojoj je privreda obezbedila oko 180.000 paketa, preko donacija za\nRFZO, pa do prikupljanja sredstava za kupovinu medicinske opreme i aparata, kada su veliki sistemi obezbedili novac za kupovinu po deset respiratora.\n„Rendgen aparati proizvedeni su u Srbiji, proizvela ih je firma Visaris, a reč je o najmodernijoj tehnologiji. Želimo da budemo čuvarkuće i da vrednost koju stvaramo u Srbiji ostane ovde“, istakao je Čadež.\nNabavka mobilnih rendgen aparata je akcija realizovana za svega nekoliko dana, a uskoro će i Despotovcu biti isporučen još jedan veliki stacionarni rendgen.\nOn je naglasio da su ovi mobilni rengen aparati veliki benefit za pacijente, ali i za zdravstvene radnike, posebno u situaciji kada još imamo virus korona, navodi se u saopštenju.


HILARI KLINTON NAPADA SRBIJU: Kori Levandovski bivši šef kampanje Donalda Trampa OTKRIO ZABRINJAVAJUĆE PODATKE! - Informer\nM. Dobromirović | 25.04.2018. | 22:54\nKlintonova vodi prljavu kampanju, jer njoj trebaju sukobi i haos na Balkanu kako bi se posle nametnula kao spasilac Evrope. Njeni prsti stoje iza fabrikovanih afera u regionu\nKori Levandovski, bivši šef kampanje američkog predsednika Donalda Trampa, tvrdi da Hilari Klinton vodi prljavu kampanju protiv Srba i Srbije jer su joj preko potrebni sukobi i haos na Balkanu, kako bi se potom nametnula kao "spasilac Evrope"!\nAmerički stručnjak kaže da prsti Hilari Klinton stoje iza velikog dela fabrikovanih afera u regionu, poput izmišljene priče da je predsednik Srbije Aleksandar Vučić platio milion dolara da bi mu bio omogućen kontakt sa Trampom. Levandovski, s druge strane, naglašava da je aktuelni američki lider velika šansa za našu zemlju, koju bi neizostavno trebalo iskoristiti.\nPrema rečima Levandovskog, priča o Vučiću i milion dolara jeste "super priča, ali je potpuno izmišljena".\nPravo svake suverene države jeste da sama odluči sa kim će sarađivati. Neprihvatljiv je uslov ili Evropska unija ili Rusija.\n- Mnogo mi se sviđa ta priča, ali problem je što je ta priča potpuna laž. Aleksandra Vučića u životu nisam sreo i nisam razgovarao sa njim. Ali, evo, ako imate milion dolara, rado bih uzeo te pare... Šalu na stranu, to je apsolutno na nivou lažnih vesti. To je kampanja Hilari Klinton. Sve što su oni radili jeste da su izmišljali stvari koje se nikada nisu desile. Da je na izborima u SAD pobedila pokvarena Hilari, kako je zovu u Americi, možete da zamislite kakva bi bila njena spoljna politika. Sada bismo verovatno imali i nuklearnu krizu. Njoj trebaju sukobi na Balkanu kako bi se potom predstavila kao veliki spasilac Evrope. Aktuelna Trampova administracija, s druge strane, želi nove prilike za popravljanje odnosa... - navodi Levandovski.\nSrbi, Tramp je šansa za vas, iskoristite je!\nKori Levandovski, bivši šef Trampove kampanje\nUpitan da li Srbija može imati bolje odnose s Amerikom, američki stručnjak odgovara da je Tramp velika šansa za naš narod.\n- Bila bi velika greška ne iskoristiti priliku da se odnosi ne podignu na viši nivo, imajući u vidu da je nova administracija postavljena pre samo 15 meseci. One godine kada je Stejt department vodio politiku u pogrešnom pravcu završene su, gotove su. Mogućnost da veza Vašingtona i Beograda bude jača već je tu, pogotovo u biznisu. Oni koji razvijaju velike projekte u Srbiji treba da budu prisutni u Vašingtonu kako bi predstavili prave vrednosti. To možete da uradite snažnim prisustvom u Vašingtonu i ne biste smeli da propustite ovu priliku... - poručuje Levandovski.\nGREG DELAVI AMBASADOR SAD U PRIŠTINI\nVeću pažnju treba posvetiti zaštiti i povećanju nivoa bezbednosti na Kosovu. SAD su spremne da podrže dalje jačanje kosovskih bezbednosnih institucija.\nI dok niko od zvaničnika juče nije hteo da komentariše poruke uticajnog Amerikanca, politikolog Aleksandar Pavić kaže da Srbija treba i mora da iskoristi priliku sa Donaldom Trampom.\n- Treba da probamo da nametnemo drugačiju sliku o sebi i prostoru bivše Jugoslavije od one koje je stvorena upravo za vreme Klintonovih. Srbija bi zapravo trebalo od Bele kuće da traži reviziju politike prema našoj državi. Svakako je dobra vest da predsednik Srbije nije nudio milion dolara za Trampov tvit. To nije način da se stekne poštovanje za državu i narod. Srbija nema za šta da se pravda, a svakako ima prijatelje na drugim stranama sveta koji to ni ne traže... - podvlači Pavić.\nIvan Kostić, predsednik Odbora za Srbe u regionu, smatra da se američka administracija u proteklih 30 godina pokazala izuzetno neprijateljski nastrojena prema srpskim državnim interesima.\n- To pogotovo važi za Kosovo. Tramp neće menjati stav prema Srbiji i ništa značajnije neće se desiti za našu državu. Amerika, ipak, mora korenito da promeni politiku prema Srbima i odbaci Albance kao saveznike, jer su oni produžena ruka militantnih islamskih formacija koje ugrožavaju mir i stabilnost u svetu - zaključuje Kostić.\nSrbija Amerika Hilari Klinton Donald Tramp Kori Levandovski


Početna/TRADICIJA/HRANA/Koliko je važno iz čega pijemo pivo?\nSana Life 6. aprila 2019.\tHRANA, ZANIMLJIVOSTI Ostavite komentar\n“Idealna temperatura konzumacije je od šest do devet stepeni za lager piva, a za tamnija piva i do 13 stepeni. Pivo će u zaleđenoj čaši delovati osvežavajuće, ali će izgubiti bogatu aromu, miris i ukus.” – kaže Tomislav Pasarić.\nOznakeApatinska čaša krigla pivara pivo zanimljivosti\nPrethodni Cineplexx Niš nagrađuje- Fotografijom do nagradnog putovanja\nSledeći Poznati glumci se okupili u Nišu na predstavljanju novog IQOS 3 UREĐAJA


Hostal El Camionero, Burguillos del Cerro - ažurirane cene za 2019. godinu\nHoteli u gradu: Burguillos del Cerro\nHostal El Camionero (Pansion), Burguillos del Cerro (ESP) - ponude\nPansion Hostal El Camionero\nC/ Francisco Pizarro, 6, 06370 Burguillos del Cerro, Španija – Odlična lokacija - prikaži mapu\nUgrabite ovu odličnu cenu za objekat Hostal El Camionero - skorašnji gosti su mu dali ocenu 8,2\nOvaj objekat je takođe ocenjen kao najisplativiji u gradu Burguillos del Cerro! Gosti dobijaju više za svoj novac u poređenju sa drugim objektima u ovom gradu.\nHostal El Camionero toplo dočekuje Booking.com goste od 15. jan. 2015.\nU kom periodu želite da boravite u objektu Hostal El Camionero?\nOva klimatizovana dvokrevetna soba sa zasebnim krevetima poseduje podove s pločicama/mermerom.\nOva trokrevetna soba nudi klima-uređaj i popločan/mermerni pod.\nHrana: Španska, Roštilj\n3 razloga da izaberete objekat Hostal El Camionero\nSadržaji smeštajnog objekta: Hostal El Camionero\nKućni red Objekat Hostal El Camionero je otvoren za posebne zahteve - dodajte zahtev u sledećem koraku.\nObjekat Hostal El Camionero prihvata sledeće kartice i zadržava pravo da privremeno blokira iznos na kartici pre vašeg dolaska.\nBroj dozvole: HBA00519\nNiska ocena za destinaciju Burguillos del Cerro\nRecenzije svih gostiju Porodice (39) Parovi (83) Grupe prijatelja (6) Individualni putnici (34) Poslovni putnici (13)\nSve ocene gostiju Izvanredan: 9+ (67) Dobar: 7 – 9 (88) Ok: 5 – 7 (23) Loš: 3 – 5 (4) Veoma loš: 1 – 3 (1)\n1 osoba trenutno traži smeštaj u gradu Burguillos del Cerro\nKako stići do objekta Hostal El Camionero od aerodroma Aerodrom Sevilja - San Pablo\nNajbolje na destinaciji: Burguillos del Cerro Kliknite ovde za više objekata blizu popularnih znamenitosti na destinaciji: Burguillos del Cerro\nUštedite do 50% u gradu Burguillos del Cerro


Andrijevica: Braniće rijeku od tajkuna – Sjever Crne Gore\nAndrijevica: Braniće rijeku od tajkuna\nGrupa zaljubljenika u prirodne blagodeti Vasojevića sprovela je akciju poribljavanja rijeke Gradišnjice koja protiče duž istoimene planine, udaljene od Andrijevice desetak kilometara. Akciju su finansirali Milutin Čukić, Radoje Bakić, Dragan V. Vulević, Miodrag Rajković i Dragan Rovčanin, dok je posebnu pomoć pružio Ljubiša Fatić, šef andrijevičke Područne jedinice Uprave za šume. Oni su istakli da je poribljavanje s 20 kilograma mlađi pastrmke potočare izvršeno na potezu Đato- Mala rijeka i da se iskreno nadaju da će akcija, usmjerena ka obnavljanju ribljeg fonda Gradišnjice, uroditi plodom.\nGradišnjica je u minulim vremenima bila toliko bogata pastrmkom da su je mještani slobodno mogli rukama vaditi. Međutim, koncesionari su rječnim koritom napravili put za transport šume čime je uništeno glavno mrestilište u dijelu Male rijeke. Tako je u Gradišnjici, praktično, došlo do potpunog uništenja ribljeg fonda. Zbog toga smo odlučili da preduzmemo odgovarajuće mjere za adekvatno poribljavanje rijeke, jer se na taj način dodatno valorizuju atraktivne vrijednosti ove planinske ljepotice. Uradili smo to, kao zaljubljenici u prirodne blagodeti Vasojevića, ubijeđeni da resursi kojima raspolaže Gradišnjica predstavljaju dobar osnov za razvoj čitavog kraja – istakli su učesnici akcije, dodajući da će u septembru ponovo izvršiti poribljavanje pomenute rijeke.\nOni su, ujedno, pozvali mještane koji tokom ljetnjih mjeseci borave na planini, kao i sve druge posjetioce, da daju doprinos očuvanju ribljeg fonda Gradišnjice.\n-Gradišnjica je prepoznata kao jedna od najčistijih rijeka na širem prostoru. Zbog toga pozivamo sve koji borave na istoimenoj planini da daju puni doprinos očuvanju ribeg fonda i čitave ove atraktivne destinacije koja nikoga ne ostavlja ravnodušnim. Poražavajuće je to što postoje nesavjesni pojedinci koji, mimo svih pravila, nedozvoljenim sredstvima love ribu ostavljajući za sobom pravu pustoš. Zato upućujemo apel svima da nam se pridruže i daju doprinos da očuvamo prirodni sjaj Gradišnjice, jer je to uslov za njenu punu valorizaciju – poručili su učesnici akcije.\nOni su ujedno saopštili da ni po cijenu života neće dozvoliti da se na Gradišnjici grade mini-elektrane. Istakli su da bi izgradnja mini-elektrana, pored oštećenja infrastrukture, u potpunosti narušila prirodni ambijent čitavog kraja. Kazali su da bi remećenje korita Gradišnjice predstavljalo svojevrstan ekološki zločin.\nGradišnjica sa svojom okolinom predstavlja pravi prirodni biser. Ona ljepotom ne zaostaje za najprivlačnijim svjetskim destinacijama. Uz to, od stabilnosti rijeke zavisi uredno vodosnabdijevanje stanovnika nekoliko sela. Zato ni po cijenu života nećemo dozvoliti da neko, zbog ličnog bogaćenja, krene da gradi mini-elektrane i da razara i remeti ne samo korito rijeke, nego i čitav prostor koji se naslanja na njene obale – naglasili su učesnici akcije.\nPrevPredhodniMurinjo: Matić je savršen, to nam je trebalo\nSledećiMajke bez zdravstvenog osiguranjaNext


EKSKLUZIVNO: Iskaz agenata GRU, Moskva priznala da su Širokov i Šišmakov ista osoba - Infobrif\nAgenti ruske vojne službe GRU Eduard Šišmakov (Širokov) i Vladimir Popov saslušani su u Generalnom tužilaštvu Rusije po zahevu Specijalnog tužilaštva Crne Gore zbog osnovane sumnje da su bili na čelu kriminalne organizacije, koja je, prema navodima optužnice, planirala trajnu destabilizaciju Crne Gore i ubistvo tadašnjeg premijera Mila Đukanovića, 16. oktobra 2016. godine.\nObjavljeno 5.06.2018. u 10:52 poslednja izmena 5.06.2018. u 11:23\nPODGORICA – To je juče saopštilo veće sutkinje Suzane Mugoše u Višem sudu u Podgorici, gde je u toku suđenje četrnaestočlanoj grupi koja se tereti za pokušaj terorizma.\nPred ruskim istražiteljima Eduard Šišmakov je dao izjavu kao Eduard Širokov, zbog toga što je u vreme kada je počinio krivično djelo koje mu se u Crnoj Gori stavlja na teret, pod tim imenom i prezimenom boravio u Srbiji.\nPasoš na ime Eduard Širokov, koji su mu ruske vlasti izdale pod ovim imenom nije bio falsifikat. Ista osoba, ali pod imenom Eduard Šišmakov, bila je vojni ataše u Poljskoj, odakle je proterana zbog špijunskih aktivnosti i vrbovanja jednog poljskog generala.\nIako je negirao navode iz crnogorske optužnice koji ga terete da je sa sunarodnikom Vladimirom Popovom bio glavni mozak operacije za 16. oktobar, Šišmakov (Širokov), sudeći prema iskazu u koji je podgorička Pobjeda imala uvid, nije sporio susrete sa Aleksandrom Sašom Sinđelićem, srpskim državljaninom. Takođe, ni Popov ne demantuje da je bio u Beogradu 2016, u jednom od centralnih parkova grada, i da je „svjedočio susretu Šišmakova i jednog čovjeka“ čiji identitet, navodno, nije znao.\nSinđelić je inače svedok-saradnik na suđenju u Podgorici. U svom svedočenju on je u detalje objasnio kako je u Moskvi 2015.godine, pošto je „prošao“ detektor laži, angažovan za ovu teroritičku operaciju, o novcu koji je dobijao od Širokova, specijalnim telefonima koji su im služili za komunikaciju, nabavci oružja i opreme za planirane događaje i o pokušaju atentanata na njega pošto je akcija u Podgorici propala. Posle toga je Sindjelić zatražio i dobio zaštitu BIA-e.\nVladimir Popov i Eduard Šišmakov (Širokov) FOTO: PRINTSCREEN/YOUTUBE/NastaysceVremja\nNa sudjenju u Podgorici Specijalno tužilaštvo Crne Gore je kao dokaze predstavilo desetine snimljenih razgovora između lica koje se nalaze na optužnici i svedoka-saradnika Sinđelića kao i izveštaje BIA o njihovim aktivnostima u Srbiji.\nŠišmakov je na saslušanju u Moskvi potvrdio susrete sa Sinđelićem – jednom u Moskvi u proleće 2015. godine i kasnije, u drugoj polovini oktobra iste godine, kada je „službeno“ bio u Beogradu.\nSusret sa srpskim državljaninom 2015. godine u Moskvi, prilikom posete muzeju Velikog otadžbinskog rata, prema kazivanju agenta GRU bio je „spontan“, a povod za poznanstvo bila je „specifična uniforma i upadljiva kapa koju je nosio Sinđelić“.\nŠišmakov je naveo da je kasnije saznao da je to bila uniforma članova četničkog pokreta Srbije, a Sinđelić mu je u razgovoru otkrio „da je upravo on predstavnik tog pokreta“.\nPrema kazivanju Šišmakova, on se još od detinjstva „interesovao za istoriju stvaranja nacionalnih pokreta i organizacija“, pa mu je Sinđelić bio vrlo zanimljiv sagovornik. Tokom viđenja u Moskvi razmenili su brojeve telefona i dogovorili da će mu Sinđelić, kada Šišmakov poseti Srbiju, organizovati „susret sa rukovodiocima pokreta četnika“.\nPoruka iz Austrije: „Biće bolje protiv Bolivije“


A šta je sa DOT - magična tri slova? Department of transport (Ministarstvo saobraćaja) - to je definicija ove skraćenice. Vladino ministarstvo u SAD koje je zatražilo ovo označavanje na svakom pneumatiku na tržištu u Severnoj Americi kako bi se olakšala kontrola kvaliteta proizvoda pomoću kodova koji identifikuju tačno vreme proizvodnje. Ipak, ova tri slova, tj. cifre posle njih, su postale sredstvo za stvaranje pogrešnog shvatanja starenja pneumatika. Datum proizvodnje sam ne definiše starost guma*.\nProizvod sa veoma bogatim tehničkim sadržajem, jednostavan spolja i kompleksan sa svojim komponentama. Proizvod koji mora da se odupre ekstremnoj snazi kad Vas bezbedno nosi na putu. Proizvod kome treba malo Vaše pažnje da sačuva svoje osnovne karakteristike. Proizvod koji, kao i svaki drugi, ima svoj vek trajanja. Što je on duži, to je bolje za Vas. Životni vek zavisi od nekoliko faktora. Pored svojstvenog kvaliteta proizvoda, na njega utiču i uslovi korišćenja, brzina, opterećenja i klimatski uslovi. Takođe treba spomenuti i nivo pritiska u pneumaticima, kada se postave na vozilo i okolnosti skladištenja kada čekaju na sezonsku promenu kod prodavaca pneumatika. Ukratko, korišćenje i uslovi održavanja imaju najveći uticaj na starenje pneumatika.\nAko se pneumatik proizvede i isporuči u skladište gde se ispravno skladišti, ako nije izložen direktnoj sunčevoj svetlosti ili na primer između ostalih faktora, bilo kojim ugljovodonicima, i provede recimo godinu dana tamo čekajući na svog vozača, njegovo starenje je jednako kao da je korišćen montiran na automobil koji se koristi tri nedelje. Stoga, nije isto ako se koristi ili čuva, a na nivo osnovnih karakteristika proizvoda ne utiče vreme provedeno u skladištu.\n„Michelin“ grupa primenjuje striktne standarde i prakse u proizvodnji pneumatika i u ciklusu skladištenja (smernice date u standardu ETRTO3), kako bi pružila isti nivo osnovnih karakteristika i garancija za proizvode koje isporučuje, bez obzira na datum proizvodnje.\nPreuzeto sa sajta http://www.michelin.rs/


Sjajan vikend za Atletičare "Srema", osvojeno pregršt medalja - Ozon Media\nSremska Mitrovica – Sa Prvenstva Srbije za starije pionire u dvorani održanog u Beogradu u subotu, 11. februara, članovi AK „Srem“ odlaze bogatiji za dva odličja.\nAnja Lajić je u disciplini skok u dalj osvojila srebro skokom od 5,04m. Ona je vodila sve od prve do poslednje serije u kojoj ju je skokom od 5,08m pretekla članica Crvene Zvezde Radmila Elez.\nBronzanu medalju novim ličnim rekordom 5:11,07 u trci na 1500m osvojila je hrabra Sara Bertok. U teškoj trci, sa puno promena i jakom konkurencijom uspela je da sačuva snagu za kraj i da se dokopa trećeg mesta iza sjajnog užičkog dvojca Jovanović i Žunić.\nČetvrtom pozicijom morala je da se zadovolji Natalija Krstić u disciplini bacanje kugle (3kg) Kao uteha joj može poslužiti to što je postigla svoj novi lični rekord koji sada iznosi 10,36m.\nPeto mesto je osvojila Leontina Đuranović u disciplini 1.000 metara brzo hodanje rezultatom 5:52,67.\nKsenija Zoranović je trčala u konkurenciji devojčica starijih od sebe i takođe je uspela da obori lični rekord i to u trci na 60m u vremenu 8,59s.\nU nedelju, 12. februara je održano Prvenstvu Srbije za mlađe pionire takođe u Beogradu i na ovom takmičenju mladi atletičari AK „Srem“ imali su zapažen nastup.\nU trci na 200m pobedio je Vuk Marinković rezultatom 28,16s dok je drugoplasirani bio Vuk Šuman sa 28,48s. Njih dvojica su opravdali ulogu favorita koju su imali pre ovog takmičenja, jer su na njega i došli sa najboljim vremenima.\nKsenija Zoranović je u trci na 60m sa novim ličnim rekordom 8,51s osvojila treće mesto, dok je Mila Marinković na 600m takođe poboljšala svoje najbolje vreme koje sada iznosi 1:46,68 i došla do bronze sa skoro 4 sekunde prednosti u odnosu na četvrtoplasiranu.\nIstog dana na Košutnjaku u Beogradu održan je i 50. po redu „Beli kros“ koji je istrčalo tri člana AK „Srem“.\nU trci pionirki na 1.000m nastupila je Sara Bertok. Iako umorna od trke prethodnog dana ona se odlično borila i zauzela peto mesto.\nMirko Mauna i Dejan Antunović su trčali 4.000m i u konkurenciji trkača iz Srbije, BiH, Slovenije, Mađarske, Hrvatske osvojili su vrlo dobro šesto, odnosno trinaesto mesto.


Bore otkrivaju mentalno stanje i bolesti koje vam prete! - alo.rs\nAUTOR: Stil/M.M. DATUM I VREME: 14.11.2019. 14:18 - 14.11.2019. 14:30\nObratite pažnju, ne zanemarijte ove znakove.\nBore na licu ne pojavljuju se samo kao znakovi starenja. One zapravo prenose na lice stanje unutrašnjih organa, ali i psihičkog stanja. Saznajte šta bire na različitim delovima lica zapravo znače!\nRANO OTKRIVANJE JE KLJUČ IZLEČENJA Prve simptome raka jajnika milioni žena širom sveta zanemaruju, a odu na pregled kada je već kasno!\nNEGATIVNE EMOCIJE ŠTETE ORGANIZMU Crni luk je namazala na vrat i ostavila preko noći, tako je izlečila sebe od bolesti na jednostavan način!\nOve namirnice ni slučajno nemojte mešati, organizam će loše reagovati\nLeđa su mesto gde stavljamo sve što ne želimo da gledamo: Evo šta znači bol u donjem delu leđa, ramenima ili kičmi?\nSvi unutrašnji organi i delovi ljudskog tela povezani su međusobno na neki način. To se manifestuje kroz "prenošenje" rezultata funkcionisanja organa i sistema organizma na određene zone tela.\nNajviše se vide na najosetljivijim delovima, poput tabana, šaka, ušnih školjki, čak i jezika. I lice ima takve zone, a stručnjaci umeju da ustanove psihološko stanje čoveka samo zahvaljujući rasporedu bora na licu.\nOvo je mapa lica sa značenjem bora na određenim mestima (svaka je označena svojim brojem):\n1. "Nabori" uma\nBore na čelu znak su razborite osobe, ali i osobe koja je mentalno preopterećena i sklona refleksiji. Više bora na čeonom delu takođe može da znači hronične glavobolje, nepravilnu cirkulalaciju u predelu vrata, ali i probleme sa žučnom kesom, bešikom...\n2. Bore mudrosti\nOve bore takođe se formiraju na čelu. Smatraju se znakom iskustva i mudrosti. Zanimljivo je i da se pojava ovih bora manifestuje i kroz ramena - kada ramena bole, spuštena su i umorna, to znači da osoba prolazi kroz težak životni period.\n3. Bore iznenađenja\nI one se nalaze na čelu. Plitke su i obično se pojavljuju dve paralelne.\nHRANOM PROTIV ZAGAĐENOG VAZDUHA Prirodnim namirnicama možete očistiti disajne puteve! Ovo je spisak najlekovitijih\nČUVAJTE SE VETRA! Košava može biti pogubna po srčane bolesnike!\n"NE IDI MOKRE KOSE NAPOLJE!" Doktorka otkrila pravu istinu da li zaista možemo dobiti upalu mozga zbog ove navike!\n4. Bore tvrdoglavosti\nOve bore spuštaju se na nosnu kost između očiju. Ako govorimo o mentalnom nivou, bore tvrdoglavosti nastaju zbog nedvoljne želje ili snage da se problemima pristupi pažljivo i filozofski, sa distance. Možda je vreme da naučite da slušate dobre savete bliskih ljudi?\n5. Bore usamljenosti\nZnaju da se pojave i kao znak problema sa štitnom žlezdom. Nalaze se ispod bora tvrdoglavosti.\n6. Bore strogosti i surovostiOve bore pojavljuju se kod osoba koje sve prihvataju lično i svi oko njih deluju im strogo i surovo. Sa stanovišta fizičkog zdravlja, ove bore mogu biti znak ukočenosti i trnjenja u prstima koje se sprema.\n7. "Retrogradna" bora\nZnakovi bolesti gastrointestinalnog sistema. Javljaju se i kod osoba koje se plaše svega novog, nepoznatog, modernog, kao i strah od bliskosti.\n8. Bore vitalnosti\nNjih je teško nazvati borama. One su pre nekakav žleb, beleg. Fiziognomija će vam reći da one prikazuju rad mnogih organa i delova tela. Izražena bora vitalnosti ukazuje na dobro zdravlje i sposonost organizma da se regeneriše, dok duboka i dugačka bora vitalnosti pokazuje da će osoba živeti veoma dugo.\n9. Bore stidljivosti\nUkazuju na probleme sa stomakom i dvanaestopalačnim crevom. Ako se pružaju oko celih usta, obično su posledica slabosti i bolova u donjim ekstremitetima, kao i problema sa crevima. Javljaju se najčešće kod nesigurnih osoba koje često osećaju strah i potrebu za zaštitom.\n10. Bore pesimizma\nOvaj deo lica povezuje se sa bubrezima. Nefiziološki faktori bubrežne bolesti uključuju cinizam, česta razočaranja, neuspesi, a fiziološki uključuje bolesti adrenalnih žlezda, anksioznost i promenljiva raspoloženja. Takođe se javljaju kao znak problema sa varenjem, bolesti dvanaestopalačnog creva i žučne kese.\nSVE O SINDROMU SMRZNUTOG RAMENA Kako možete da pomognete sebi i ubrzate proces oporavka!\n11. Bore frustracije\nGovore o funkciji bubrega, jetre, žučne kese, creva i srca. Sa mentalnog stanovišta, govore o "vlasniku" koji nema vedar pogled na svet, niti poseduje pozitivne emocije.\n12. Bore samopouzdanja\nČesto su rezultat ulceroznih formacija u crevima. Na mentalnom nivou, predstavljaju strah od promene, ali i visoko samopouzdanje.\n13. Bore nezainteresovanosti\nUkazuju na respiratorne probleme, ali i depresiju, tugu, umor od života. Znak su problema sa slezinom, kao i opsesivnih misli i ideja. Kada oslikavaju problem s jetrom, tu je bes i promene raspoloženja. Mogu da ukazuju na probleme s kolenima, uz koje obavezno ide tvrdoglavost, kao i na probleme sa stopalima, koji se retko javljaju bez gubitka dodira s realnošću u manjoj ili većoj meri.\n14. Bore straha\nMogu biti znak problema s varenjem, kao i pojave hemoroida. Na mentalnom nivou, znak su strahova, besa iz prošlosti, kao i velikog straha od gubitka. Ova stanja često se manifestuju kroz stopala, uz koja ide i strah od budućnosti.\nRak bez simptoma, a na njega utiče seks i vreme kada ste prvi put imali odnose!\nAUTOR: Živim.gloria.hr/M.M. DATUM I VREME: 08.11.2019. 14:46 Godinama naučnike muči kontroverza kako seks utiče na rizik oboljevanja od karcinoma prostate. Meta analiza objavljena 2018. godine u časopisu The Journal of Sexual Medicine možda je dala odgovore na sve dileme. Foto: Shutterstock, ilustracija Muškarci, jeste pustili brkove u novembru?\nBili su oboje u brakovima, nisu primećivali jedno drugo, onda su napustili svoje partnere i desilo se ovo!\nPitali su muškarce kakav model venčanice im je najprivlačniji! Odgovor je iznenadio sve dame\nRende držite pogrešno i zato stvarate nepotreban nered!\nMelanija Tramp prošetala model kaputa koji je pravo osveženje u svetu mode!\nKrvni pritisak 120/80 nije normalan, prava vrednost je skroz drugačija!\nCrni luk je namazala na vrat i ostavila preko noći, tako je izlečila sebe od bolesti na jednostavan način!\nNEĆE DA GA PREBACE U BOLNICU Nalazi su jako loši, glavni lekar u sheveningenskom pritvoru sprema generalu istu sudbinu kao Zdravku Tolimiru?\nSVI ČESTITAJU Slavlje u porodici Kije Kockar! Podelila lepe vesti, danas je za nju poseban dan\nNE ODUSTAJE Severina se žalila na presudu, ovo su svi argumenti kojima zahteva starateljstvo nad sinom\nMOGAO JE DA POKORI SVET SVOJIM ZNANJEM Nikola Tesla umro je u velikim dugovima i bedi! Njegove tajne isplivale na videlo 76 godina nakon njegove smrti!\nČUDNI SU PUTEVI GOSPODNJI Sa 22 godine umalo postao konobar, sa 23 kapiten Partizana, a sa 24 zaigrao za Dortmund!\nO SERIJAMA „BISER BOJANE“ I „ŽIGOSANI U REKETU“ Glumica Miona Marković nikad iskrenije: Uloge su moja deca


Parlament Federacije Bosne i Hercegovine DOM NARODA | Prijedlog odluke o prihvatanju zaduženja po Ugovoru o zajmu između Evropske banke za obnovu i razvoj (EBRD) i Bosne i Hercegovine za realizaciju Projekta regionalni Vodovod Plava voda, broj: 02-02-1676/17 od 21.9.2017. godine,\nPrijedlog odluke o prihvatanju zaduženja po Ugovoru o zajmu između Evropske banke za obnovu i razvoj (EBRD) i Bosne i Hercegovine za realizaciju Projekta regionalni Vodovod Plava voda,\nOdluka o prihvatanju zaduženja po Ugovoru o zajmu između Evropske banke za obnovu i razvoj (EBRD) i Bosne i Hercegovine za realizaciju Projekta regionalni Vodovod Plava voda - (PD – 21. van. sj. 30.10.2017., DN- 14. van. sj., 9.11.2017), „Službene novine Federacije BiH“, broj 92/17


Oko 150 raketa i minobacačkih projektila ispaljeno je na Izrael od 20 sati u srijedu do jutros u šest, uključujući 24 koje su pale u palestinsku enklavu, saopštila je izraelska vojska\n4127 pregleda\t9 komentar(a)\nOštećena zgrada u izraelskom gradu Petah Tikva, Foto: Reuters\nRaketiranje Izraela iz pojasa Gaze nastavljeno je danas u zoru poslije tročasovnog zatišja i izraelska vojska je nastavila da napada, kako je rekla, ključne mete i lidere ekstremističkog Hamasa koji vlada tim palestinskim područjem.\nOko 150 raketa i minobacačkih projektila ispaljeno je na Izrael od 20 sati u srijedu do jutros u šest, uključujući 24 koje su pale u palestinsku enklavu, saopštila je izraelska vojska.\nIz Gaze je od početka sukoba u ponedjeljak uveče ispaljeno više 1.500 projektila, a petina nije preletjela graničnu ogradu, prenose izraelski mediji.\nDesetine do stotine raketa je presreo protivraketni sistem odbrane "Gvozdena kupola", navela je vojska koja odbija da da tačne podatke o tome jer ekstremističke organizacije navodno mogu da nadju načina da ga izmanevrišu.\nU srijedu uveče i jutros vojska je proširila ciljeve u Gazi kako bi napala institucije koje Hamas koristi da vlada Gazom, banke i Ministarstvo finansija, rekao je vojni portparol Hidai Zilberman.\nUz to su izvedeni udari na štabove unutrašnje bezbjednosti koji se koriste za kontraobavještajne operacije i uništena je kuća Ijada Teaeba, komandira bataljona u vojnom krilu Hamasa i ubijeni su pripadnici pomorskih snaga te organizacije, rekao je portparol.\nIzrael optužuje Hamas da nemjerno postavlja vojne mete u gusto naseljenim područjima kako bi koristio civile kao ljudske štitove.\nU pojasu Gaze na obali Sredozemnog mora sa dva miliona stanovnika nema sirena za vazdušnu uzbunu niti skloništa i Palestinci kažu da su meta gdje god da odu, prenio je Asošiejted pres.\nKako je danas saopšteno, napadnuto je oko 600 ciljeva u pojasu Gaze, više od 100 u posljednja 24 sata.\nU Izraelu je sedmoro ljudi poginulo u napadima iz Gaze, među žrtvama su dvoje djece i tri žene, a Ministarstvo zdravlja u Gazi je navelo da je broj poginulih gotovo 70, uključujući 17 maloljetnika.\nIzraelska i palestinska organizacija za ljudska prava Odbrana za djecu je rekla da su neki civili ubijeni u eksploziji raketa Hamasa koje su pale unutar Gaze.\nIzraelPalestinaIzrael i PalestinaPalestina i IzraelGazaPojas GazeHidai ZilbermanHamasIjad Teaeb\n16.09. 07:00 h\t716\t28470\n16.09. 21:28 h\t7905


Studio stranih jezika „ELA“ – MojaKartica.rs: Dobrodošli\nStudio stranih jezika "ELA"\nWeb sajt: http://www.elasombor.rs\nKontakt telefon: +381 25 437 956 | +381 60 437 9561\nU Studiju ELA možete pohađati kurseve najpopularnijih jezika u svetu: engleski, nemački, francuski, italijanski, ruski, portugalski ili srpski za strance.\nU saradnji sa akreditovanim centrima za polaganje međunarodnih jezičkih ispita – British Council, Excalibur Exam Centre i Goethe Institut – Studio stranih jezika ELA priprema i izvodi učenike na polaganje Cambridge, TOEFL i Goethe ispita. Pored redovnih jezičkih kurseva, Studio ELA nudi i intenzivne letnje kurseve za engleski, italijanski i nemački jezik .\nPored savremeno opremljenih i prostranih učionica za rad, polaznici kurseva mogu da koriste i bogatu biblioteku sa preko tri hiljade naslova na engleskom, nemačkom i francuskom jeziku.\nKorisnici EYCA kartica mogu da ostvare popust od 10% na kurseve jezika.\nViše informacija o kursevima jezika pogledajte na website-u Studija za strane jezike "ELA".\nКраља Петра I, Сомбор\nPozorište na Terazijama Pozorište na Terazijama je jedini muzički teatar u regionu koji ove sezone proslavlja 67 godina od osnivanja. U prvih dvadeset godina postojanja, repertoar su č...\nBISC škola stranih jezika Belgrade International Study Center - BISC je škola za strane jezike iz Beograda sa višegodišnjim iskustvom organizovanja kurseva stranih jezika za sve nivoe z... under Hrana i piće


Hrvatski ugostitelji izmišljaju nove načine da “ogule“ turiste: Picerija na Braču naplaćuje postavljanje stola i rezanje pizze! – Bh-index\nPutovanja 11:08 / 20.08.2017.\n20/08/2017 by Avaz\nU jeku turističke sezone u susjednoj nam Hrvatskoj snalažljivi ugostitelji ne posustaju u izmišljanju načina da zarade još koju kunu. Posljednji primjer je na otoku Braču, gdje jedna picerija naplaćuje postavljanje stola i rezanje pizze!\nGost picerije koji je cjenovnik objavio na svom profilu na društvenoj mreži Facebook tek je kratko prokomentirao, „..beš ga ako si neću sam narezati, pa makar se sav izrezao”. Nezadovoljni turirsta Zvonimir Ćosić je za „Avaz“ kratko prokomentirao da ne želi potencirati ovu priču jer je eskalirala i više nego što je mogao zamisliti.\n– Objava je bila namijenjena šali i zafrkanciji, kako i inače vrlo često funkcioniram na svom Facebook profilu, ali to, naravno, ne znači da i dalje nemam mišljenje o istaknutoj cijeni rezanja pizze u cjenovniku – istakao je Ćosić, prenosi “Avaz”.\nSlično razmišljaju i ljudi koji su ostavili komentare ispod objave na Ćosićevom profilu. Jedan od njih je napisao: „I to se zove turizam i uslužna djelatnost? Treba ih sve ignorirati, pa nek’ crknu od gladi bez turista i naših novaca.\n“ Dakle, ako izračunamo, ukoliko društvo od šest osoba bude željelo ručati u ovoj piceriji, mora se spremiti na ove troškove. Postavljanje stola se naplaćuje 12 kuna po osobi, znači da će šest osoba ovu uslugu platiti 72 kune ili 19 KM. Dalje, ukoliko svi naruče po pizzu i žele je dobiti izrezanu na četvrtine, također će morati platiti 72 kune ili 19 KM, što znači da ste, bez plaćanja bilo kojeg jela ili pića, piceriji već dužni 144 kune ili oko 38 KM, “piše Avaz”.\nPotvrđeno iz MUP-a KS: Dvije osobe preminule nakon tučnjave


Med iz Bajine Bašte ide u Skandinaviju - Edukaplus\nMed iz Bajine Bašte ide u Skandinaviju\nfoto: Nitr/shutterstock.com Ove godine pčelarsko udruženje „Omorika“ iz Bajine Bašte ima razloga za zadovoljstvo, budući da su prinosi bili odlični a zabeležno je veliko interesovanja za izvoz meda na inostrano tržište.\n– Članovi našeg udruženja pčelare po određenim principima koji moraju da donesu kvalitet bez koga nema plasmana meda na inostrano tržište. To nam je omogućilo da i ove godine kupci budu zainteresovani za naš proizvod. Bilo je više ponuda iz Švedske, Italije i Nemačke. Mi smo med u prvoj turi, preko šest tona, dali u otkup partneru koji zastupa Švedsku – kaže predsednik „Omorike“, Rade Marjanović.\nOn objašnjava da je med na veliko plaćen 4,5 EUR po kilogramu, a njegova maloprodajna cena se kreće od 700 do 1.000 dinara.\nMarjanović je saradnik Poljoprivrednog fakulteta iz Zemuna, kao i Veterinarskog instituta iz Kraljeva, a ove godine u tajne proizvodnje matica uputio je nekolicinu pčelara iz Bajine Bašte i Prijepolja.\nUdruženje „Omorika“ je takođe pomoglo svojim članovima da nabave kvalitetne košnice u Arilju po povoljnoj ceni, te je uputilo neke od njih da učestvuju na konkursu za podsticaj razvoja poljoprivrede gde im je dodeljeno 10-15 košnica.


Popovi Crkve Srbije pokušali izazvati incident na Cetinju a danas Kovačević prijeti: Ako ih nadležni ne otkriju uradićemo to sami... - IBALKAN\nPopovi Crkve Srbije pokušali izazvati incident na Cetinju a danas Kovačević prijeti: Ako ih nadležni ne otkriju uradićemo to sami…\nPodsjetimo, juče su popovi Crkve Srbije pokušali izazvati incident na Cetinju\nPredsjednik Opštine Nikšić Marko Kovačević otvoreno je zaprijetio da će “ukoliko nadležni organi ne otkriju ko je kamenovao autobus sa našom djecom i privedu ga pravdi, Nikšićani to uraditi sami”.\n“Vidimo da su razne kriminalne grupe spaljivale ljude na Lovćenu. Ali to nije razlog za bilo kakvu reakciju. Zato autobus sa djecom iz Nikšića neki građani Cetinja kamenuju jer su igrali pred Cetinjskim manastirom kolo i pjevali da se srpski rod veseli…\nNisu dakle nikoga vrijeđali već pozivali rod, kom vjerovatno pripadaju da se veseli. Ne mogu da vjerujem da je taj prostor toliko fašiziran i kontaminiran da brani pravo na samo postojanje i prisustvo drugom i drugačijem. Pozivam nadležne organe da otkriju ko je kamenovao autobus sa našom djecom i da ga privedu pravdi. U suprotnom to će uraditi Nikšićani sami”, napisao je Kovačević na svom Facebook profilu.\nČitaj još: Mile DODIK ZAHVALAN PUTINU: Zamolio sam ga kada bude ravnao ovaj svijet da pripazi na nas... (foto, video)\nPodsjetimo, juče su popovi Crkve Srbije pokušali izazvati incident na Cetinju.\nU Vladičinoj bašti, ispred Cetinjskoga manastira poveli su srpsko kolo i pjevali srpske pjesme ne bi li isprovocirali građane Cetinja. Zahvaljujući prisebnosti Cetinjana koji nijesu nasjeli na provokacije spriječen je veći incident kada je grupa revoltiranih mladića upozorila popove da to ne rade, nakon čega su se oni povukli.\nPoslije ovoga događaja u policiji je prijavljeno da je jedan od autobusa s kojima su učesnici “srpskog kola” došli na Cetinje, kamenovan prilikom izlaska iz grada.\nČitaj još: ROŽAJE: KOLONA AUTOMOBILA SA ZASTAVAMA CRNE GORE KROZ GRAD... (foto)


Milošević: Baković da kaže po kom članu zakona ili pravnom propisu je izdao naredbu – CG Vijesti\n„Kažite, gospodine Bakoviću, koji policijski službenik Republike Srbije Vam je tražio ukidanje zabrane Belivuku i Miljkoviću? Pomognite istragu Interpola“, naveo je državni sekretar\nMilošević, Foto: Luka Zeković\n„Dok ste Vi rukovodili sektorom bezbjednosti, buktio je rat kriminalnih klanova, Belivuk i ekipa su sprovodili najbrutalnije likvidacije po Crnoj Gori, cvjetao je šverc narkotika i duvanskih proizvoda. Tužno je, ali i štetno za državu i njene građane, ko je ranije rukovodio sektorom bezbjednosti“, naveo je Milošević u odgovoru na reakciju Bakovića.\nKazao je da je Baković svoju hrabrost pokazao lada je „kukavički ćutao“ i dozvolio da se hapse službenici Uprave policije „koji nijesu imali mrlju u karijeri“.\n„Ako je i sam rekao da je bilo potrebno sat vremena da se otkrije nalogodavac, postavlja se logično pitanje zašto je ćutao i zašto se krio iza kolegijuma“, ističe Milošević.\nCjelokupnoj javnosti, dodaje on, danas jasno da je taj slučaj pokazao „spregu između nekadašnjeg rukovodećeg kadra Uprave policije i organizovanih kriminalnih grupa“.\n„Kažite, gospodine Bakoviću, koji policijski službenik Republike Srbije Vam je tražio ukidanje zabrane Belivuku i Miljkoviću? Pomognite istragu Interpola“, zaključio je Milošević.\nPovezane teme:Enis BakovićHronikaMinistarstvo unutrašnjih poslovaMUPpolicijaRade MiloševićUprava policijeVeljko BelivukМАРКО МИЉКОВИЋ\nUP: Zbog utaje 111.727 eura poreza i doprinosa odgovaraće jedno fizičko i jedno pravno lice\nAdžić: Kanala šverca u Crnoj Gori nema\nNovosti.rspre 39 minuta


Al-Qaida potvrdila smrt svog komandanta u Pakistanu - Klix.ba\nBiH Al-Qaida potvrdila smrt svog komandanta u Pakistanu\n9.3.2012. u 14:48\nTeroristička organizacija Al-Qaida potvrdila je danas da je jedan od njenih komandanata Bedr Mensur poginuo prošlog mjeseca u napadu američke bespilotne letjelice u Pakistanu, blizu afganistanske granice.\nVjeruje se da je Mensur "stajao" iza velikog broja samoubilačkih napada u kojima je proteklih godina poginuo znatan broj pakistanskih civila. Mensurova smrt je potvrđena u video saopćenju Ahmeda Faruka, El-Kaidinog predstavnika za medije u Pakistanu, navodi Tanjug.\nTalibani su još ranije objavili da je Mensur ubijen u napadu američke bespilotne letjelice 9. februara, ali tu informaciju nisu potvrdili ni SAD ni Pakistan.\nVideosnimci talibana i Al-Qaide smatraju se najpouzdanijim načinom da se sazna za smrt nekog njihovog vođe ili komandanta.


STIŽE NOVA GODINA: Pakleni vikend u tržnim centrima! | Telegraf – Najnovije vesti\n25. Decembar 2013. |\nSTIŽE NOVA GODINA: Pakleni vikend u tržnim centrima!\nTržni centar "Delta siti" tokom vikenda posetilo je 88.000 potrošača, TC "Ušće" 90.000 potrošača, a šoping centar "Stadion" 50.000 posetilaca. Gužve se predviđaju i sledećeg vikenda\nGužva u svim tržnim centrima toliko je velika da se morate “probijati” ne biste li došli do onoga što vam se sviđa. Mesto za parkiranje automobila gotovo je nemoguće naći, a za sledeći vikend predviđaju se iste gužve.\n– Kružili smo po parkingu 10 minuta da nađemo mesto i činilo mi se kao da automobili samo pristižu, a da niko ne odlazi. U jednom trenutku hteo sam da siđem po flašu vode u radnju na prvom spratu, ali sam ubrzo odustao, jer je reka ljudi bila na pokretnim stepenicama, kao i u holu, kojim smo se probijali. Ipak, kupili smo novogodišnje poklone koje smo tražili – kaže Zoran Manojlović, službenik, koji je sinoć bio na izlasku iz jednog tržnog centra.\nPuni su i svi kafići tržni centri, a samo u subotu i nedelju “Delta siti” je posetilo 88.000 potrošača.\n– To je za trećinu više nego ranije, a očekujemo da će narednog vikenda biti još više posetilaca – kažu u “Delta sitiju”.\nSituacija je slična i u tržnom centru “Ušće”, koji je za vikend ugostio više od 90.000 potrošača.\n– Rasprodaje su počele polovinom decembra, a popusti i dodatno rastu kako se praznici bliže. Visina popusta zavisi od radnje od radnje, ali kreću se od 20 do 70 posto – kažu u “Ušću”.\nTržni centar “Stadion” tokom petka, subote i nedelje zabeležilo je 50.000 posetilaca, što je znatno više nego prethodnih nedelja.\n– Decembar je period pojačane kupovine, kako zbog slava, tako i zbog božićnih i novogodišnjih praznika, a glavni talas kupoholičarske groznice tradicionalno kreće uoči samog dočeka praznika”, kažu u “Merkator centaru” koji je tokom vikenda bio krcat zbog Noći sjajnih popusta.\n(Telegraf.rs / Izvor.24sata)\nTagovi: Delta Siti, Merkator, Šoping centar Ušće, TC Ušće, Tržni centar Stadion\tPoređaj komentare:\nanti antifa 25.12.2013 - 19:34\nJa bio danas.Prazno\nBlatobran 25.12.2013 - 19:49\nZasto paklen? Pa ja odem samo da razgledam da ubijem vreme…ne mislite valjda da nesto kupujem…?\nandrea 26.12.2013 - 05:04\nA navodno niko u ovoj drzavi nema para i svi se zale vecito\nSTIŽE NOVA GODINA: Pakleni vikend u tržnim centrima! POTREBNO VIŠE OD 500 RADNIKA: Ako znate da radite neki od ovih poslova, čeka vas zarada!\nSTIŽE NOVA GODINA: Pakleni vikend u tržnim centrima! Ovo još niko nije video u Srbiji: Tajno snimljena najjača scena serije "Nemanjići" (VIDEO)\nSTIŽE NOVA GODINA: Pakleni vikend u tržnim centrima! EPS predao Pošti račune u roku!\nSTIŽE NOVA GODINA: Pakleni vikend u tržnim centrima! Reakcija Elektroprivrede Srbije povodom požara u Nišu


Sport – Page 137 – BGD Novine\nBeretini igra za trofej na Srbija openu – Sportklub\nItalijanski teniser Mateo Beretini plasirao se u finale Srbija opena pobedom nad Japancem Tarom Danijelom u tri seta. Italijan je slavio sa 6:1, 6:7(5:7), 6:0 za 130 minuta igre i u borbi za trofej igraće…\nRizik ili oprez, 21. epizoda: Novaković vs Pajić – Sportklub\n[embedded content] U 21. epizodi kviza Rizik ili oprez nadmetali su se Vladimir Novaković i Stefan Pajić. Preuzeto sa: https://sportklub.rs/feed/\nPirova pobeda Vaska – Sportklub\nPobedom na gostovanju Resendeu (3:1), fudbaleri Vasko da Game završili su učešće u Taka Guanbara grupi šampionata Karioka. Vasko je ostao bez planirane promocije u plej-of, pošto je grupnu fazu završio tik ispod crte, na…\nNovi poraz Vehte, Peno bez poena – Sportklub\nNa subotnjim mečevima 30. kola nemačke BBL lige postignuti su ovi rezultati: Gisen – Ludvisburg 80:89, Oldenburg – Ulm 75:93, Bajrut – Braunšvajg 64:77, Kralshajm Merlins – Vehta 98:81. Lider, Ludvisburg je opravdao ulogu favorita…\nŠefild morao da ispadne da bi pobedio – Sportklub\nFudbaleri Šefild Junajteda pobedili su Brajton na svom terenu u 33. kolu Premijer lige rezultatom 1:0. Iako su Oštrice ostale bez šansi da opstanu u elitnom rangu, prikazale su izuzetno požrtvovanu i organizovanu partiju i…\n[embedded content] Šefild Junajted se sledeće sezone vraća u Čempionšip, a u subotu su stigli do pete pobede u ovoj sezoni, savladavši Brajton sa 1:0, golom Mekgoldrika. Preuzeto sa: https://sportklub.rs/feed/\nFudbaleri Real Madrida zabeležili su novi kiks u La Ligi. Ovog puta u meču 32. kola nisu uspeli da savladaju Betis na svom terenu i odigrali su samo 0:0, čime su drastično smanjili šanse za…\nDo pre neku nedelju delovalo je kao naučna fantastika, ali serijom dobrih rezultata Sasuolo je došao do prilike da mašta o izlasku u Evropu, a taj san je učvršćen posle minimalne pobede nad Sampdorijom. Da…\nMaribor se ne da, remi Jovićeve Gorice – Sportklub\nFudbaleri Maribora pobedili su Bravo u Ljubljani, u 30. kolu Prve lige Slovenije. Za “minimalac” se postarao Jan Mlakar, golom sa 11 metara, u 71. minutu. ND Gorica, na čijoj klupi sedi srpski stručnjak Aleksandar…\nMikel Arteta bio je besan posle poraza od Evertona. Posebno zbog VAR kontroverze kada je njegovom timu dosuđen penal koji je naknadno poništen jer je faulu prethodio ofsajd. „Penal je bio potpuno čist, ove odluke…